*Úrad Bratislavského samosprávneho kraja*

*Číslo 1 / 2017*

*Zápisnica z XXIV. pracovného zasadnutia Zastupiteľstva*

*Bratislavského samosprávneho kraja,*

*ktoré sa uskutočnilo 17. februára 2017*

*v rokovacej sále*

*Úradu Bratislavského samosprávneho kraja*

*Zápisnicu vyhotovila: Jana Šimonová, Mgr. Diana Kovačovská a Mgr. Jana Vaculová*

*V Bratislave*

*-----------------------------------------------------------------------------------------------------------------*

*Poznámky zapisovateľky:*

1. *K záznamu vystúpení nebola žiadna autorizácia*
2. *Zápisnica neprešla jazykovou korektúrou*

*Úrad Bratislavského samosprávneho kraja*

*Zápisnicu vyhotovila:*

*Jana Šimonová*

*Mgr. Diana Kovačovská*

*Mgr. Jana Vaculová*

*Overovatelia zápisnice:*

Mgr. Martin Macejka Ing. Ivan Patoprstý

poslanec Zastupiteľstva poslanec Zastupiteľstva Bratislavského samosprávneho kraja Bratislavského samosprávneho kraja

Mgr. Lukáš Pokorný

poslanec Zastupiteľstva

Bratislavského samosprávneho kraja

Za úrad Bratislavského samosprávneho kraja

MUDr. Valerián Potičný, MPH

riaditeľ

Úradu Bratislavského samosprávneho kraja

Zápisnicu schválil:

Ing. Pavol F R E Š O

predseda

Bratislavského samosprávneho kraja

Ing. Pavol Frešo, predseda BSK

Dobrý deň, otváram XXIV. pracovné zasadnutie Zastupiteľstva Bratislavského samosprávneho kraja a poprosím ako už tradične na úvod našu štátnu hymnu. Ďakujem veľmi pekne, skôr ako prikročíme k dnešnému rokovaniu, dovoľte mi ešte privítať medzi nami v rokovacej sále, žiakov pedagogickej sociálnej akadémie Bulová 2 a tak isto sa nám prezentuje pedagogická kultúrna akadémia Sokolská 6, Modra. O vaše obstarávanie, občerstvenie, pardon sa už veľa krát ako dnes postarajú žiaci SOŠ Gastronómnych služieb, Farského 9 Bratislava. Takže takto a ešte raz, pristúpme teraz k oficiálnej časti nášho dnešného zastupiteľstva. Z dnešného zastupiteľstva sa ospravedlnili Atila Horváth, pani poslankyňa Marta Černá, pán poslanec Juraj Kadnár, pán poslanec a zároveň pán primátor Ivo Nesrovnal. Konštatujem že podľa prezenčnej listiny je z celkového počtu 44 poslankýň, poslancov je prítomných 34, takže zastupiteľstvo je uznášania spôsobilé rokovať. Prikročíme k voľbe overovateľov zápisnice v zmysle článku 5 bod 8 rokovacieho poriadku zastupiteľstva BSK, zastupiteľstvo volí z poslancov 3 overovateľov zápisnice. Pred sebou mám návrhy týchto poslancov, pán poslanec Lukáš Pokorný, pán poslanec Ivan Pätoprstý, pán poslanec Martin Macejka, nejaký iný návrh? Pokiaľ nie, tak Vás poprosím aby sme hlasovali o overovateľoch zápisnice, tak ako som ich prečítal. Za bolo 30 poslankýň, poslancov z prítomných 30, takže overovateľmi zápisnice sú : Lukáš Pokorný, Ivan Pätoprstý, Martin Macejka páni poslanci, títo traja. Prikročíme k voľbe návrhovej komisie, predkladám návrhy na nasledovné poslankyne, poslancov. Pani poslankyňa Gabriela Ferenčáková, pani poslankyňa Ildigó Virágová a pán poslanec Peter Mach. Máme nejaké ďalšie návrhy? Keďže nemáme, poprosím prezentujte sa, hlasujte o návrhovej komisií, teraz. Za bolo 34 poslankýň, poslancov z prítomných 34. Takže poprosím pani poslankyňu Gabrielu Ferenčákovú, pani poslankyňu Ildigó Virágovú a pána poslanca Petra Macha aby zaujali svoje miesto, zoberte si zo sebou karty, nech s tým nemáme nejaké problémy potom, hlasovacie karty, jasné. Nabudúce keď pôjde Lukáš Pokorný, tak aspoň vieme čo tam robí, konečne to vyšlo po 8smich rokoch najavo. Takže ešte poďme k tomu, ktoré materiály máme aktualizované a čo máme na stole. Z poznámky z dnešného zastupiteľstva máme na stole za prvé, návrh na zmenu rozpočtu BSK na rok 2017, informáciu o plnení uznesení zastupiteľstva BSK z termínom plnenia január 2017 o odpočte projektov aktualizovaného akčného plánu BSK označením prioritou 1/2017 a ďalej kde sa dopĺňalo uznesenie a pribudla časť 5, tabuľka o stave prípravy súťažných plánov a tak ďalej. Veľmi pekne Vás pani poslankyne, páni poslanci poprosím lebo toto je kľúčový materiál z dnešného rokovania, lebo prakticky pojednával o tom čo všetko, čo všetko robíme a kam by sme chceli v rámci jednotlivých častí dôjsť. Bol o to aj živý záujem na rokovaní predsedníckych klubov a predsedov komisií a vlastne aj vďaka tomu sa tam podopĺňali niektoré údaje, máte ho pred sebou predmetný materiál, no a ďalej máme doplnenie uznesenia v bode programu, návrh na schválenie vytvorenie nájomnej zmluvy s regionálnymi cestami a.s. ako prípad hodný osobitného zreteľa a doplnenie komisií v bodoch ktoré boli v pozvánke pod číslami 7,10,17. Taktiež ste dostali na stôl nové materiály, tie boli prerokované na našom pracovnom stretnutí predsedov poslaneckých klubov a komisií, v stredu 15.februára, sú to návrhy deklarácie k projektu bratislavského samosprávneho kraja, pamätajme s cieľom podpory kritického myslenia mládeže proti šíreniu extrémizmu a medzi mládežou, veľmi pekne poprosím aby potom aj tento bod zaradili, tak ako sme sa dohodli, na predsedoch poslaneckých klubov, návrh na určenie odmeny hlavnému kontrolórovi a podpredsedom bratislavského samosprávneho kraja za 2. polrok 2016 návrh prihlásenia sa bratislavského samosprávneho kraja k akcii vlajka pred Tibet, 10.marca 2017, to zase príde návšteva z jedného veľvyslanectva hneď potom. Dobre, ďalej si môžeme na stole nájsť informácie ktoré ste žiadali a tie ktoré sme mali poskytnúť, uznesenia, informácia o plnení uznesenia Z BSK s č. 100/2016 zo dňa 21.10.2016 o zmenách siete v školách, školských zariadeniach v zriaďovateľskej pôsobnosti BSK a tak ďalej, informácie o poliklinike Karlova Ves a informácie o rekonštrukcií divadla Aréna. Nové poradie materiálov vlastne a teraz, schvaľovanie samotného programu zastupiteľstva BSK. Čiže v súlade so zákonom o samosprávnych krajoch s rokovacím poriadkom BSK bol všetkým poslankyniam, poslancom zaslaný návrh programu o rokovania v pozvánke zo dňa 07.02.2017. Na základe spoločnej dohody predsedov poslaneckých klubov a predsedov komisií Vás poprosíme o označenie si vlastne nasledovných, nasledovných zmien. Čiže dohodli sme sa, nový bod 0 - Návrh deklarácie BSK, pamätajme s cieľom podpory a tak ďalej, bude ako bod 0, novým bodom číslo 3 bude schválenie kúpy pozemku v k.ú. Dedinka pri Dunaji v prospech BSK, tam len pripomeniem že to je vlastne v súvislosti s kruhovým objazdom, sú tam dva materiály, tým pádom nebude dlhšia diskusia, budeme to mať rozsekané. Novým bodom č.4 bude - Návrh na uzatvorenie nájomnej zmluvy s regionálnymi cestami ako prípad hodný osobitného zreteľa a potom návrh na zmenu uznesenia č. 85/2016, č. 86/2016 a uznesenia 87/2016 a 88/2016 o rokovaní BSK zo dňa 09.09.2016 o vstupe projektov do odborného vzdelávania a tak ďalej a tak ďalej integrovaného operačného programu to bude bod 7. Ako nové materiály budú tam bod 0 tá deklarácia pamätajme, potom je tam návrh na určenie odmeny hl. kontrolórovi a podpredsedom BSK ako bod 20 a návrh ako bod 21 prihlásenie sa k BSK k akcii vlajka pre Tibet. Na základe debaty, dobre hovorím ? na základe debaty ktorú sme mali na poslaneckých kluboch a predsedov komisií sme sa zároveň aj dohodli, ten materiál ktorý máte, informácia o poliklinike Karlova Ves, informácia o rekonštrukcií divadla Aréna máme v bode rôzne ako upozornil pán Šramko, mám to stihnúť do pol 12, ja sa budem snažiť, that is it. Veľmi múdro, to je dobre. Ďalej návrh, z rokovania zastupiteľstva sťahujeme návrh na vyhodnotenie obchodnej verejnej súťaži pri kúpe nehnuteľného majetku parcely číslo 53/64/15 napísané na liste vlastníctva č. 15/56 pre katastrálne územie Senec, v pozvánke na dnešné rokovanie to máte ako bod 13, takže poďme otváram diskusiu k takto zmenenému programu, pán poslanec Sloboda.

*Ing. Vladimír Sloboda, poslanec BSK*

Ďakujem, teraz asi tu jednoduchšiu časť, predpokladám neviem či tu chcel niekto povedať aký je dôvod stiahnutia tohto materiálu čo sa týka Senca, keď sa tu bavíme o tom že samozrejme prebehla diskusia k tomu že, tam boli problémy aj s pochybeniami zo strany Senca pri žiadosti o riešenie tejto križovatky, to znamená že padla dohoda k tomu že najprv si k tomu sadne mesto Senec spolu so župou a skúsia vyriešiť tento problém, aby sme zbytočne nepredávali majetok ktorý by potom mohol byť problematický, pri kruhovej križovatke a až na základe tohto potom príde k tomu že pokiaľ príde k nejakému rozumnému riešeniu, tak samozrejme tá dohoda bude predstavená dopredu, medzi mestom Senec a župou a keď nie tak dôjde k zrušeniu súťaže. Ja sám som členom tej komisie, ktorá otvárala tie obálky a v tom okamihu sme už mali informáciu od Senca, to znamená že ich pôvodný plán bol že sa tá súťaž zruší, takže predpokladám že ak sa nenájde to riešenie, tak k zrušeniu súťaže naozaj dôjde. Druhá vec je keďže nemôžme navrhnúť priamo takto na zastupiteľstve doplnenie programu bez toho aby to bolo písomne všetko zaslané, napriek tomu je to dosť vážny bod v ktorý bude riešený v bode rôzne, preto som rád, že sme sa dohodli že bude už o pol 12, na stretnutí poslaneckých klubov v stredu zazneli nejaké informácie, ten pán Keselý a jeho spôsob chovania, pri vystupovaní za župu a teda zazneli trošku v inej podobe ako v tej súčasnej dobe boli reálne. Bavili sme sa o tom že pán Keselý je niekde na pnke a je doma a pritom bol kde si v Indii na trojtýždňovej dovolenke, neriešim z akého dôvodu tam je, ale jednoducho takéto informácie tam nezazneli. Takže pán Keselý už dávno na tej PN-ke nie je. A toto považujem za naozaj nesprávne chovanie a pevne verím že je na tej trojtýždňovej dovolenke pretože si ju čerpá pred ukončením pracovného pomeru, ale neviem či tieto informácie budeme riešiť tu alebo počas bodu rôzne. Je to v podstate na Vás pán Frešo že či sa vyjadríte k tomu priamo, ešte pri schvaľovaní programu alebo až počkáme do rôzneho.

Ing. Pavol Frešo, predseda BSK

Nech sa páči, pani podžupanka Németh.

*PhDr. Gabriela Németh, podpredsedníčka BSK*

Ďakujem veľmi pekne, rovnako k tomu bodu ohľadom Senca, by som sa chcela vyjadriť, na zasadnutí predsedov predsedníckych klubov aj komisií, som žiadala o zrušenie tejto obchodnej a verejnej súťaže, keďže dnes o tomto materiály, my nebudeme rokovať, tak počkáme do vyjadrenia, lebo do tej doby teda kým sa uskutoční to stretnutie medzi mestom Senec a medzi BSK a neverím že po tomto rokovaní, budeme zastavať názor aby sme nepredávali pozemok, ktorý potrebujeme k rozšíreniu kruhovej križovatky, môže dôjsť k predaju toho pozemku až potom keď už tá kruhová križovatka bude jasná, kde na ktorých pozemkoch bude stáť a to čo bude prebytočné, môžeme potom kľudne predať. Ďakujem

Ing. Pavol Frešo, predseda BSK

No, to čo ti navrhoval, ti nenavrhoval, aby si to riešil niekde potajme, on ti navrhoval, že to vytiahne niekde na porade, napíš o tom blog, keď chceš, ja ti to preložím. Ale každý podľa seba, ja nikoho nebudem kritizovať za toto, v pondelok je porada, môžeme prebrať ďalšie veci. Vlado Sloboda.

Ing. Vladimír Sloboda, poslanec BSK

No teda, ak aby som dokončil už túto tému rozhodcovských doložiek, neriešim to, či má byť, nemá byť, ale riešili sme len tú najdôležitejšiu vec, a to je človek, ktorý priamo obstarával túto vec, resp. zadával túto časť do zmlúv je priamo účastník, a jeho mama je členkou toho súdu, tak ako o čom sa tu bavíme, tak akože to je pre mňa nevhodné chovanie opäť tej istej osoby, a to je pán Keselý. Takže to je stále dokolečka pri jeho osobe, ja priznám k tomu materiálu, čo sa týka Arény asi v ďalšom príspevku už sa budem riešiť konkrétnosti a technické veci, čo ma budú zaujímať, ale ešte sa vrátim k osobe doktora Keselého, ja nepovažujem za vyriešené to, že jeden krát jeho správanie vyriešime tým, že všetci účastníci sa dohodli, že okej ospravedlnil sa a to je všetko. Takýmto spôsobom predsa nevystupoval prvý krát. A druhá vec je, že chcem sa spýtať to všetci účastníci toho stretnutia, pri ktorom sa toto stalo s týmto znení tak súhlasili, že vlastne nič sa nestalo? Alebo teda niektorí stále trvajú na tom, že teda je to problém, a takisto ma to prekvapuje, nevidím tu nikoho, ako vidím tu všetkých za úrad, za ten výrobný výbor atď., Divadlo Aréna tu nejak nevidím zastúpené, žeby sa k tomu vyjadrovalo, a čo sa týka toho správania, akože môže sa liečiť koľko chce, ale nemyslím si, že takýto spôsob chovania sa dá vyliečiť. Takže to asi dosť pochybujem, druhá vec je, že praktická vec pri tom, keď je na tej PN-ke, tak potom nechápem, prečo nie je ustanovaná zaňho náhrada, ktorá koná v mene toho odboru, pretože počas PN-ky nemá čo predsa riešiť pracovné veci. Dobre? To znamená, že to by som rád počul tieto dve veci, teda že či považujeme to ako za jeden jediná krát, keď porušil takého normy správania problémom, lebo ja stále si myslím, že takáto osoba na úrade nemá čo hľadať, a druhá vec je, zaujíma ma aj to praktické fungovanie úradu, jednoducho on tu nebol, už ste hovorili neviem odkedy, ale napriek tomu jeho odpisy sú tu na tých dokumentoch, tak ma to zaujíma, že akým spôsobom sa s týmto plánujeme vysporiadať, či to je v poriadku, že má ďalej právomoci hoci je PN, teraz je na dovolenke. Ďakujem.

Ing. Pavol Frešo, predseda BSK

Ďakujem pekne, takže postupne – či s tým všetci súhlasili, hej? No, odpoveď je, že áno, hej? To znamenám že odpoveď je, že áno. A nebolo to nijaké, že niekoho k niečomu nútite. Pani Bottová sedí 7m za vami, za chrbtom, keď viete, tak nehovorte nevidím tu nikoho keď viete, že tu je. Ja by som sa ešte raz zopakujem neodvážil niečo podobného sem priniesť, keby to tak naozaj nebolo. Preto som vám to podrobne prečítal, lebo sa vám to možno zdá kostrbaté, hej? Ďalšie prípady, o ktorých hovoríte, nech sa páči, normálne ich doneste. Alebo si ich niekde vydebatujme, a proste neriešme. PN-ka verzus dovolenka, teraz ho tam zastupuje Jožo Chynoranský a pomôže mu Bystrík Žák, a uvidíme, čo bude ďalej. Tá choroba je normálne, že reálna, to je ďalšie. A to, že či tam niečo bolo podpísané v rámci tých dobiehajúcich dokumentov, zistite, že to je zákonné, a ešte v rámci tej PN-ky to, čo mohol ešte dokončili. A viete prečo? Presne pre to, za čo ste dvihli ruky. Aby sa všetky tie projekty dokončili. Ale ja to nechcem nejako obhajovať, lebo to by som musel ísť naozaj do podrobností, o ktorých ma tí viacerí účastníci prosili, aby som to nešíril. Len z toho nerobme nejakú vážnu drámu. Poviem vám to raz, a zrozumiteľne: keby to bolo také, že sa to nedá s mierom uzavrieť, tak ja ho nenavrhujem. Ani ďalšie dve ženy v tej skupine ho nenavrhujú, nikto by si to nedovolil navrhnúť. Tak ani nefantazírujte o tom, že to bolo nejako strašné a teraz sa tu niečo strašné hasí. Ani len nefantazírujte. Môžete mňa kritizovať, že som zlý župan, neviem čo, že máte lepšieho kandidáta, ale nerozprávajte o tom, jak keby to bola nejaká strašná vec, a všetci ostatní tu niečo zatĺkajú. Zmierlivý je riešenie. Niekedy je to pracné, ale proste niekedy sa to dá. that´s it. Vlado, sorry.

Ing. Vladimír Sloboda, poslanec BSK

Ďakujem, čo sa týka Arény som hovoril o predstaviteľoch, ktorí by tu vystúpili k tejto téme z hľadiska odbornosti, samozrejme nie pani Bottovú, ktorá predpokladám, že k tomu tak podľa tých vyjadrení, ktoré prebehli médiami sa vyjadrovať nechce, čo pochopím. Chcel som si len utvrdiť, že či naozaj teda všetci súhlasili s tým riešením, ktoré ste navrhli, dobre, tvrdíte, že všetci, tak to som teda zvedavý, dúfam, že aspoň niekto z nich si zachová chrbtovú kosť, ale pre mňa je podstatné to, že tu teraz toto bolo jediné, ktoré niekto riešil aspoň oficiálnym listom, že ho napísal na župu, a nebavíme sa tu o správaní, ktoré tento pán má aj pri bežnom fungovaní na úrade, a to predsa nikto nenapádal žiadnymi listami, ani nebude napádať žiadnymi listami, a po tom, akým spôsobom sa teraz riešilo vysporiadanie s tou skupinou, ktorá tam bol prítomná, tak aj ďalej pochopím, že už nikto nič také riešiť nebude na tomto úrade. Takže to je pre mňa obzvlášť zarážajúce, že proste jednoducho sa takéto správanie ututle a nič z toho nie je. Takže ja som veľmi zvedavý na to, akým spôsobom bude pán Keselý vystupovať, keď sa vráti naspäť do úradu, a či tu vôbec bude pracovať. Pretože stále si myslím, že tento pán tu nemá čo robiť. Toť všetko z tejto strany, takže pevne verím, že tu naozaj nebude po tom, ako ukončí tú svoju PN-ku, dovolenku alebo bohvie ako to nazývame, a budeme sa môcť venovať odborným témam bez tejto osoby.

Ing. Pavol Frešo, predseda BSK

No, Janka hneď, ale teda po chrbtovej kosti, ale ja som tomu nerozumel. Že kto si zachová chrbtovú kosť? Ja som to nepochopil, ja si len hovorím, čo som nepochopil, zmierlivé riešenie, popísal som s kým všetkým som bol, tzn. so všetkými členmi akože skupiny, s pani Bottovou a samozrejme na záver aj s Jurajom Kukurom. Neviem, kto je ešte ten, čo by si mal zachovať tú chrbtovú kosť. Poviem to úplne zrozumiteľne. Plus ako s drvivou väčšinou vás poslancov a samozrejme s ľuďmi na úrade, to nerátam. Nenechávajme takéto proste záhadné poznámky visieť vo vzduchu, neni to spravodlivé, neni to férové. Stala sa chyba. A ja sa od toho dištancujem, aby niečo podobné sa stalo. Ja tomu predchádzam. Ale zároveň nechcem, aby projekty proste normálne spadli. A čo bude po PN-ke, dovolenke, uvidíme. Ale toto jednoducho je riešenie predmetnej situácie. A aj som popísal za akých okolností. Máte tu bezsporný volebný a podľa mňa aj bezsporný firemný tlak, ktorý proste firmy súťažia nejak niekde a píšu sem rôzne záležitosti. Ja mam jedinú Vlado možnosť, že to vytiahnem, a na každú prepáčte mi na výraz, to nie je dehonestácia, blbosť odpovieme. A to totálne verejne. To práve robím. Totálny striptíz nech tu je. S každým papierom. A navrhnem ešte ďalšie kroky v rámci tých jednotlivých dvoch komisií. Mi tu niekto napísal, že Ďuro Káčer je predseda. Ja viem, ale Vlado tam je člen, preto som sa na neho obracal na tom majetkovom. Janka Cigániková.

Jana Cigániková, poslankyňa BSK

Ďakujem pekne, mne nedalo, chcela som si to odložiť, ale asi je to teraz k téme, pán župan, videla som na vás, že tomu nerozumiete, čo vám chce kolega Vlado Sloboda povedať, tak preto nedalo mi, prihlásila som sa, a trošku vám to chcem preložiť. On sa vás pýtal na to, alebo keď hovoril o tom, že dúfa, že si zachovali všetci účastníci chrbtovú kosť, alebo aspoň niektorí, tak hovoril o tom, že dúfa, že sa nenechali opiť suchým rožkom, že ste ich neuchlácholili, pretože my sme očakávali radikálnejšie riešenie v prípade človeka, ktorý tu robí kšefty, v prípade človeka, ktorý tu niekomu skoro dal po hube, čakali sme od vás oveľa viacej ako povedať prepáčte, stalo sa, my sme sa dohodli. To vám chcel kolega Sloboda povedať.

Ing. Pavol Frešo, predseda BSK

Janka, nikto tu kšefty nerobí, to je presne ten slovník z tých anonymov, ktoré sem proste chodia. Prosím vás, na každých úradoch sa vyvíja obrovský tlak, práve na takého odbory zo strany dodávateľov, tak nepoužívajte tento slovník, keď niečo máte, choďte rovno ku mne do kancelárie s tým kšeftom. Nie sme tu niekde na anonymnej sociálnej sieti, kde hocičo povieme, a je to pravda. Tak doneste tie kšefty. Alebo napíšte tým ľuďom, čo píšu tie anonymy, že nech ich donesú, keď sú takí hrdinovia. Lebo ich sila je len v tom, že sa neodvážia do odbornej konfrontácie, ani nie že do politickej, do odbornej, obyčajnej odbornej s pánom Hentekom. Vôbec nevyzerá na človek, ktorý sa ináč ako odborne bude brániť. Tak doneste odborné. Nech sa páči, pán Bendík.

Ing. Igor Bendík, podpredseda BSK

Ďakujem pekne, ja by som len doplnil kolegu Slobodu, na otázku, že kde sú ďalšie zlyhania. No ja poviem, kde sú. Keď som, pamätám si jednu situáciu, keď som žiadal od pána Keselého informácie ohľadne 3.3 mimochodom toho programu, z ktorého sme financovali minulý rok See&Go, tzn. tam to vôbec nepatrí. Žiadal som, že kde a čo ideme robiť a chcel som k tomu termíny. Viete ako to skončilo? Nedám, nedám, nedám, až som musel podať 211-tku. A to sme tu riešili. Ako koľko takýchto prešľapov pána Keselého chceme vytiahnuť? Máme teraz si začal písať, a keď ich bude 150, potom ho odvoláme? Ďakujem, ale to je akože sorry, ale ten človek, ako povedal Vlado, tu nemá čo robiť, ale je to zodpovednosťou štatutára.

Ing. Pavol Frešo, predseda BSK

Ja veľmi jednoducho k tomu poviem, úplne jednoduché. Všetky tie podnety sme použili práve na to, čo ste mali v bode 6. Sebemenšiu vec máte v pláne, však to bola debata, ako vytvoriť controlling nad tým tak, aby poslanci mali nad tým kontrolu. Pán poslanec Snopko.

Mgr. Ladislav Snopko, poslanec BSK

Ďakujem. Vážený pán predseda, kolegyne, kolegovia, ocitol som sa teraz v nezávideniahodnej situácii, pretože chcem hovoriť o čomsi, čo čoho podstatou nie je momentálny predmet diskusie, myslím tej praktickej. Som poslancom, ktorý s obdivom pozerá na to, ako naša župa funguje, a to chcem povedať o všetkých vás, ktorí sedíte za predsedníckym stolom. Tento spôsob pragmatického a istým spôsobom aj konštruktívneho prístupu k riešeniu problému, lebo z našej župy veľmi dobre zaopatrenú župu aj materiálne, teda prakticky, aj eticky. Ale teraz bohužiaľ musím začať hovoriť o tej etickej stránke. Jednak nerozumiem, prečo sa jeden bod výsostne praktického charakteru dal dokopy s iným bodom, výsostne etického charakteru. Mám taký pocit ako keby sa na dnešný deň, teda mám na mysli náš dnešný rokovací deň v takom oblúku preľnul zo svojho úvodu do nášho záveru. Na úvod to bola téma, kde sme jednoznačne správne zaujali stanovisko k tiež násilie produkujúcemu incidentu, tiež etickej polohe. S pochopením som sledoval vystúpenie pána poslanca Dobrovodského. Myslím si, že na tom súde v rámci jeho sťažností by som ho podporil. Jeho rozhodnutie zaradiť sa skôr medzi tých, ktorí ten kresťanský kríž umožňujú nahradiť iným už by som tak nekvitoval. Proste dobrý kresťan má pochopiť, že čo je jeho individuálna ťažoba, a čo je spôsob žiť v miery s podstatnými v odpúšťaní k ich priestupkom. V tomto prípade, preto tento úvod, ide o čosi, čo... no ako by som povedal.. ja mám rád americké filmy, ale nie tie, ktoré vidíme v kinách – akčné, ale tie bežné, ktoré sa k nám ani nedostanú. A keď ich vidím, vidím, ako rieši táto krajina svoje etické spôsoby a problémy presne takéhoto charakteru. Je isté spontánne priam nezavinené osobné zlyhanie, a ja by som pánovi Keselému toto zlyhanie takto pomenoval, ja chápem, že bol v istom stave, ktorý spôsobil to, čo urobil, ale bohužiaľ, a to by sme mali pochopiť ako dedičstvo našich predchodcov, čím vyššie postavený človek, tým zodpovednejšie musí pristupovať k životu, a tým nesie väčšiu zodpovednosť ta svoje činy. Ja si myslím, že to, čo chcem povedať nie je o pragmatickom riešení, že sme sa všetci dohodli. Kľudne zaň budem hlasovať, keď je to pragmatické riešenie. Ale je dôležité pochopiť, že proste niekedy, aj keď je nám to ľúto, aj keď sa ospravedlníme, ak chceme ostať s čistým štítom, tak musíme ustúpiť, aby sme boli dobrým príkladom pre ostatných. Stačí spomenúť našu nedávnu históriu. Iveta Radičová odstúpila. Keď v dobrej veci hlasovala za Táňu Rosovú, ktorá bola v tej chvíli tam, ale nestihla dobehnúť. Lipšic sa vzdal poslaneckého mandátu, keď spôsobil doteraz nevieme, či on alebo kto dopravnú nehodu. Proste ľudia v istej pozícii si musia uvedomiť, že nesú zodpovednosť za to, že sú v rozhodovaní na tom lepšie a kompetentnejší ako tí bežní ľudia. Lebo ak to nebude takto fungovať, tak potom sa blížime k tomu, čo už tu dneska odznelo. Meníme kresťanský kríž za hákový. Už nie len obsahom, ale aj o to ide – spôsobmi. Vláda sa tvári, že sa nič nedeje, my sa dohodneme, možno sa nič nedeje, ale tí ľudia si budú myslieť, že sa nič nedeje. Deje sa veľmi veľa. Mne telefonujú, a tri telefonáty som mal dneska na túto tému, oni čakajú naše rozhodnutie, oni nečakajú naše pragmatické rozhodnutie, ale naše etické rozhodnutie. A ja chápem, že to rozhodnutie bohužiaľ nemôže urobiť nikto iný, len pán Keselý. Ak to neurobí, tak to je potom vina, tá skutočná vina, ktorú na seba berie. Ďakujem za pozornosť.

Ing. Pavol Frešo, predseda BSK

Ďakujem veľmi pekne, Agnes, jednoduché riešenie. Ja to budem tlmočiť, keď bude vo forme akože to bude môcť, a to prvé čo chcem povedať myslím si, že bolo dôležité uzavrieť celú tú vec naozaj, aj z hľadiska tej komisie aj vzťahov vôbec ktoré sú tam aj s divadlom Aréna. Oskar Dobrovodský.

Oskar Dobrovodský, poslanec BSK

Ja len v krátkosti, nechcem zdržiavať, reagujem na pána Snopka, ktorého si veľmi vážim, pre mňa je to vzácny človek, a zrejme ani on ma nepochopil. Samozrejme, opakujem štvrtý krát, odsudzujem akékoľvek extrémistické alebo neviem aké režimy totalitné, či to bolo komunizmus alebo fašizmus, ide mi ako hovorím, náš štát používa na ľudí dvojaké metre. To mi vadí. Že neplatia zákony v Slovenskej republike pre všetkých rovnako, na čo mám veľa dôkazov. Ďakujem.

Ing. Pavol Frešo, predseda BSK

Pán poslanec Dostál.

Mgr. Ondrej Dostál, poslanec BSK

Ja to vidím dosť podobne, ako pán Snopko, a priznám sa, že trochu až nerozumiem tomu, že je to vec, o ktorej treba tu teraz hovoriť, ak niekto na pracovnom stretnutí napadne ženu, tak my ešte to budeme riešiť tým, že stiahneme ho z nejakej pracovnej skupiny? Podľa mňa je úplne samozrejmé, že takýto človek predsa nemôže byť ďalej vedúcim pracovníkom Úradu Bratislavského samosprávneho kraja, a naozaj úprimne nerozumiem tomu, ako toto vôbec môže byť predmetom nejakej ďalšej debaty, že to nie je niečo úplne samozrejmé.

Ing. Pavol Frešo, predseda BSK

Pán poslanec Bendík.

Ing. Igor Bendík, podpredseda BSK

Ďakujem pekne, Agnes, veľmi pekný príhovor, naozaj tak by to malo fungovať. Keby bol pán Keselý chlap, tak by dávno prestal traumatizovať vôbec pani Bottovú, ja jej rozumiem, je to veľmi nepríjemná skúsenosť takéto niečoho sa dožiť. Dávno by odstúpil, dávno by netraumatizoval aj túto župu, že niečo také vôbec urobil. Len pán Keselý asi nie je chlap, a nerozumiem ešte jednej veci – ako je možné, že pán Keselý prelieva svoju pracovnú činnosť s dovolenkou, potom s PN-kou, potom zasa s dovolenkou, kto mu vlastne podpísal túto dovolenku? Prečo tu dneska nie je? Mali sme problém s verejným obstarávaním na správcovské spoločnosti, kde bol pán Keselý? Na dovolenke. Prečo by to riešil, veď tu máme pána Chynoranského, ktorý si to potom všetko zlízne, že? Takto sa to jednoducho nesmie robiť. Nesmie sa to takto robiť! A my ideme teraz riešiť koľko tu budeme? Budeme si hovoriť, že to je v poriadku? Ja som na začiatku povedal – my sa nečudujme, že Kotleba rastie, keď toto si pozveme, náš národ, ľudia, ktorí tu žijú, tak si musia trhať vlasy, že čo sa tu preboha deje.

Ing. Pavol Frešo, predseda BSK

Pán poslanec Karman.

Ing. Ján Karman, poslanec BSK

Ďakujem pekne za slovo, doteraz tu stále odznievala tá etická rovina, a ja veľmi pekne ďakujem pánovi poslancovi Snopkovi, že sa tak vyjadril, plne sa s tým stotožňujem, až na jeden taký malý rozdiel z toho pohľadu, že jediné to rozhodnutie, resp. jediný, kto by mohol spraviť také rozhodnutie je jedine pán Keselý, ešte ste tu vy pán župan. Pokiaľ to pán Keselý doteraz nebol schopný spraviť, a mal na to naozaj dostatok času, tak naozaj som veľmi očakával, že práve dnes padne to rozhodnutie z vašej pozície. Rád by som ale prešiel z tej etickej roviny do viac tej odbornej, a preto by som teda požiadal o odpovede na niekoľko otázok. Po prvé, to je skôr len také podrobnejšie zopakovanie – aký bol skutočný predmet sporu? Spomínali sa súťažné podklady, čo konkrétne? Čo konkrétne ohľadom súťažných podkladov? Čo bol reálny predmet sporu? Čo sa týka samotnej súťaže, resp. predmetu súťaže, t.j. súbor projektových prác na rekonštrukciu divadla Aréna. Priamo zo zmluvy sa môžeme dozvedieť, že naozaj sa teda nejednalo len o nejaký ten projekt, je to počnúc projektu pre územné rozhodnutie cez všetky stupne projektu vrátane výkazu výmer, až dokonca po autorský dozor, hej súčasťou sú takisto inžinierske siete, samozrejme toto je veľmi dobrý spôsob, ako robiť projektu, už naozaj otázna je tá celková cena, mne, ako človeku, ktorý je z fachu a naozaj sa stretáva s trhovými cenami sa zdá privysoká, ale bolo to vysúťažené, žiaľ nemáme zrejme tuná žiadne páky na to, aby sme to mohli nejakým spôsobom spochybniť. Hovorím ale nahlas – nie je to trhová cena. Keď si rozpoložkujem jednotlivé fázy vzhľadom na plochu, ktorá je k dispozícií, vzhľadom na stav tej budovy, tak sa dá minimálne podľa „uniky“ stanoviť nejaká cena, a ceny podľa uniky, čo je teda nejaký cenník odporúčaný, no tak nikdy trhová cena sa nehýbe na hornej hranici tej ceny. Viac konkrétnejšie – zaujímalo by ma, v ktorých termínoch jednotlivé fázy aj reálne naplnené. Toto úprimne neviem, že či už je dokončený celý ten proces, resp. v akom stave je aktuálne plnenie teda toho predmetu diela, ktoré práce sa teraz vykonávajú. Takisto z tých podkladov som sa zatiaľ nedozvedel, či súčasťou tých projektových prác je aj realizačný projekt časti technológia. A v neposlednom rade, to tu už zaznelo možno z tých mailov alebo z nejakých tých obvinení, bola alebo nebola časť technológia, tzn. podrobný výkaz výmer súčasťou súťažných podkladov pri vyhlásení verejného obstarávania alebo teda elektronickej súťaže? Ďakujem zatiaľ.

Ing. Pavol Frešo, predseda BSK

Ďakujem, jednu veľmi všeobecnú odpoveď, stopercentne tam boli dodržané všetky tie právne podmienky, to znamená, aby to bolo čisté. To čo bol spor bol vlastne obsah toho samotného zadania. Ja si myslím, že to bude priamo jasné na tej finančnej na tej majetkovej komisii, lebo oni musia tou revíziou na to dôjsť ku zhode. Jeden z tých dôvodov, pre ktorý ja som tieto veci veľmi striktne oddelil hej tú technickú od tej ako nazývate etická je presne tá, že som nechcel dopustiť, lebo moje naozaj si čítal z nejakého mailu, rozumej anonymu – moje presvedčenie je o tom, že proste sa na tom priživila na celej tej situácii a zrazu nesúhlasím s Agnesom, čo hovoril, prečo sa to zmiešava, priživia sa na tom konkurenčné firmy, to som o tom presvedčený, mail sa o tom nepíše žiaden občan, proste so znalosťami techniky píše niekto, kto chce na tom zarobiť a možnože má vysokú cenu, to je úplne jasné. A preto chcem každú aj sebemenšiu vec, aby sme rozriešili. Neviem, čo vedia odpovedať teraz, ale prakticky behom pár dní odpoveď ti vedia dať normálne dojdi na komisiu a ti to celé jedno po druhom ukážu. A ja by som bol veľmi rád, keby ste potom aj vytiahli všetko, čo máte v tých schránkach, nech sa všetko akože zverejní. To znamená, keď to neurobíte vy, tie obvinenia alebo proste tie všetky s tým, že tam nesedí, tak to proste musím urobiť ja, toho čo chodí proste kade tade až po moju vlastnú tlačovú hovorkyňu, ktorej vypisujú rôzni psychopati. Čiže naozaj to budem musieť urobiť, aby som ochránil vlastne to, že tie výsledky, ktoré máme vôbec na investíciách a verejnom obstarávaní, to tu nie je žiaden trhací kalendár, že ak je nespokojná firma alebo niekto, kto má zálusk sa sem napíše mail a my teraz budeme niečo skrývať. Naopak. Čiže odpovieme na to, neviem, na čo vedia odpovedať v tejto chvíli, len popisujem ten mechanizmus, jak k tomu dojdeme. Tam sa nedá nič utajiť, ak máš podozrenie, že títo ľudia to do pondelka utaja, neutaja to, hej? A ani iní, všetko je v pracovnej skupine, nedá sa to utajiť. Dostaneš normálne presnú odpoveď. Ak ani tomu neverím, je tu 8 právnikov vrátane od Baducciho, kto to bude tajiť? Vlado Sloboda.

Ing. Vladimír Sloboda, poslanec BSK

Ďakujem, ja si myslím, že asi nikto z nás počas teda dlhého obdobia tu nikto nerieši legálnu stránku obstarávania, v podstate vždy, keď dojdeme k nejakým sporom a problematickým bodom, vždy sa bavíme o predmete obstarania a konkrétnostiach v ňom vnútri, tzn. že určite nikto nemá záujem riešiť formu, tzn. že či bolo všetko v súlade so zákonom, atď. Ono, to je práve vždy najhoršie odpoveď – všetko bolo v súlade so zákonom, hej? Takže tu sa bavíme o predmete, takže o ňom sa bavme. A aj sa budeme baviť, ja len pevne verím, že tie odpovede dostaneme aj skôr, napr. možno aj tu napriamo, na záver možno aj tých našich otázok, a nielen až na nejakej komisii, kde to už v podstate bude mimo verejnosť.

Ing. Pavol Frešo, predseda BSK

Ale toto nie je pravda. Toto nie Vlado. Ja som nehovoril o tom, že formálne legálne je to správne. Samozrejme, že aj predmet komisia odsúhlasovala, a mala okolo toho nejaké nejasnosti, a boli v tom, že došli k nejakému riešeniu. To je prvá vec. Druhá vec, že niečo mimo verejnosť? Čo to je za hlúposť? Veď ako normálne vám to prídu predostrieť. To bolo súčasťou toho zmierlivého jednania. To nie je žiadne tutlanie. To naopak je zverejnenie. Celý čas sa točíme okolo toho, som povedal urobil som tu chybu, ak to chceme úplne že osobne, v tom, že to nebolo tak pod prísnou poslaneckou kontrolou, aká bola proste v iných prípadoch. To je všetko. Chybu opravujeme. Betka Ožvaldová.

PhDr. Alžbeta Ožvaldová, podpredsedníčka BSK

Ja mám jednu praktickú otázku, článok 12 odsek 7 medzi, je to zmluva medzi BSK, podpísané Pavlom Frešom a zhotoviteľom, pánom Drobniakom, je tam odsek 7 – zmluvné strany sa dohodli, že všetky spory, ktoré medzi nimi vznikli alebo vzniknú, bude samozrejme riešiť JURO. Chcem sa opýtať, keď sa bavíme o tom, že keď je platná novela zákona, ktorá vstúpila do platnosti 1.1.2017, či bude dodatok k tejto zmluve, aby nevznikli tu, lebo je to tam, a je to aj vieme prečítať, že JURO, že tam predsedkyňou je mama pána Keselého, čiže tu sú ďalšie otázky, ktorým si aj začal, takže sa pýtam, že či k tomu bude aj dodatok. Nech sa páči.

Ing. Pavol Frešo, predseda BSK

Matúš, jak to je, keď sa zmení zákon.

JUDr. Matúš Šaray, vedúci Právneho oddelenia Úradu BSK

Áno, ďakujem, toto ustanovenie tým, že bola zmena zákona sa stáva tzv. obsulentným alebo mŕtvym ustanovením, tzn. nedá sa použiť, v prípade akéhokoľvek konfliktu, ktorý by sme nevedeli dohodou riešiť, musíme to riešiť len cez všeobecný súd, či už jedna zmluvná strana alebo druhá. Momentálne ten rozhodcovský súd už použiť sa nedá. Ďakujem.

Ing. Pavol Frešo, predseda BSK

Nech sa páči, pani podžupanka Ožvaldová.

PhDr. Alžbeta Ožvaldová, podpredsedníčka BSK

Otázka znela či ten článok 12 odsek 7, či sa dostane von z tej zmluvy, alebo nie. Preto, lebo keď sa niekto pozre na to, tak to tam prečíta. To ľudia nevedia, či tam príde k dodatku k tejto zmluve, alebo nie.

JUDr. Matúš Šaray, vedúci Právneho oddelenia Úradu BSK

Môžem povedať, pán župan?

Ing. Pavol Frešo, predseda BSK

No jasne, povedzte, a potom to dopoviem.

JUDr. Matúš Šaray, vedúci Právneho oddelenia Úradu BSK

Z toho pohľadu formálno-právneho to nie je potrebné, lebo ešte raz to uznesenie stratilo platnosť tým, alebo proste stratilo právny význam – nedá sa aplikovať. Samozrejme ak to chceme, ak by som povedal „opticky učesať“ dá sa to spraviť formou dodatku, ale nie je to právne nevyhnutné. Dá sa to právne vyriešiť aj bez dodatkovania. Ustanovenie je nepoužiteľné, prípadný súdny spor rieši všeobecný súd.

PhDr. Alžbeta Ožvaldová, podpredsedníčka BSK

Dobre.

PhDr. Alžbeta Ožvaldová, podpredsedníčka BSK

Ďakujem veľmi pekne, ja teraz Betku som pochopil, že o čo ide, áno má pravdu, visí to na internete, lebo všetko zverejňujeme už rok pred tým, ako nám to zákon prikazoval, a je pravda taká, že ak to má vygenerovať ďalšiu plejádu anonymov, ktorú tu budeme riešiť, tak to normálne radšej tie dodatky Matúš urobme, to aj s Igorom si pekne prejdeme, kde to všade, ja to urobme, keď to je obselentné. Vybavené. Pán poslanec Sloboda. Aha, pán poslanec Baxa, pardon.

Ing. Pavol Baxa, poslanec BSK

Ďakujem, z toho vecného hľadiska by som poprosil odpoveď na dve otázky. Prvá otázka znie – je štúdia zmeny technologického vybavenia inscenačného priestoru súčasťou zadania pre projektové práce? A druhá otázka – aké sú vecné a časové súslednosti alebo následnosti projekčných prác a inštalácie technologického vybavenia? Z tohto, z tejto písomnej informácie sa vytvára dojem, že tu bežia nezávislé dva príbehy – jedno projekčné práce, a druhé nákup a realizácia technologického zariadenia, na základe štúdie, ktorá v sebe obsahuje aj výkaz-výmer tej technológie. A teraz – ako je to navzájom? Kedy čo má byť. Je povinný napríklad projektant uspôsobiť stavebno-technický priestor scény tak, aby tam bolo možné inštalovať technologické zariadenie? Inak povedané – v tom prípade je on viazaný rešpektovať tú štúdiu. To sa týka tých rozmerov všetkých tých technických náležitostí. Možnože toto bolo príčinou sporu, že bežia paralelne dve veci, kde nie sú jasné vzájomné vzťahy. Toto si uvedomme. Budú ešte nejaké stavebné práce mimo inštalácie javiskovej technológie? Toto treba podľa mňa vysvetliť, a ak má niekto pochybnosti o tom, že či je to súčasťou aj právneho aspektu, teda že či to bolo v súlade so zákonom, myslím že je to §42 zákona o verejnom obstarávaní, ktorý o tom pojednáva, čo všetko má obsahovať, aké nároky majú spĺňať súťažné podklady. Čiže toto je ako tá vecná stránka veci. A niekoľko poznámok k tej ma napadlo takej taký zvláštny pojem, ale „morálnej anatómii“, tzn. „morálny stavovec“ – to sa hovorilo tuším o tých členoch tej výberovej komisie. Ak sú nejaké podania alebo podozrenia na čachre, ja si ešte stále myslím, že je všeobecne dostupná adresa, kde sa, Generálnej prokuratúry, aby sa tam dali príslušné podnety. Ak sa hovorí, že toto tu beží, tak by som poprosil, aby vedenie župy zabezpečilo informáciu o tom, koľko bolo podaných podaní v tejto oblasti, a koľko z toho sa premenilo v dôsledku zisťovania alebo toho neviem akého procesu, bolo premenených na trestné stíhania. Druhá poznámka – je to taká kuriozita a taký paradox, keď poslanec podá žiadosť o informáciu, lebo zákon hovorí tuším, že v §12 odsek 1, že je oprávnený interpelovať zjednodušene povedané vedenie župy, dostane informáciu do 30 dní. Keď podá žiadosť... pozor! Tu informáciu treba aj vypracovať. Nie iba existujúcu zaslať. Ak podá žiadosť podľa zákona o slobodnom prístupe k informáciám, má tu nárok, aby to dostal do 10, ale iba existujúcu informáciu, čiže kvôli tomu sa nová informácia nevypracováva, čiže je to také paradoxné riešenie, ale dobre nech. Dôležité je snáď uvedomiť si jednu vec, my sa tu nebavíme o pánovi Keselom, my sa tu bavíme o župe, župnom Úrade, bavíme sa o tom, či vieme dať garanciu všetkým naším partnerom na rôznych rokovaniach, že takáto situácia sa už nebude opakovať. A čo sa týka ešte toho ospravedlnenia a dohody o tom, že sa to akceptovalo, to je jedna časť problému. Druhá časť problému je vytvoriť systémové opatrenia , aby k takýmto situáciám, teda pokiaľ sa samozrejme dajú, lebo ak to bolo individuálne náhodné zlyhanie, ruku na srdce, kto z nás si neuľavil, keď sa debata alebo nejaké rokovanie nevyvíjalo tak, ako sa malo alebo chcelo vyvíjať. Všeličo sa stane. Ale je to o tom, že je to metóda práce alebo je to náhodné zlyhanie? Skúsme sa nad tým zamyslieť, ďakujem.

Ing. Pavol Frešo, predseda BSK

Ďakujem pekne, pani Mikušová. Pani poslankyňa Mikušová.

Ing. Tatiana Mikušová, poslankyňa BSK

Ďakujem veľmi pekne, možnože som taká netrpezlivá blondína, ale predsa len ja idem dopredu a nie dozadu, chcem sa len spýtať pán predseda ešte raz kto má byť presne členom tej pracovnej skupiny, aby sme to, aby sme si boli na jasno?

Ing. Pavol Frešo, predseda BSK

Ja to presne odpoviem ešte sekundu, odpovedzte prosím pekne na to, čo zaznelo za otázka pána Baxu.

JUDr. Jozef Hentek, Regionálne cesty Bratislava a.s., člen pracovnej skupiny pri rekonštrukcii Divadla Aréna

Tak ak dovolíte, k vypracovaniu súťažných podkladov poviem pár slov, áno tu projektant pán architekt Drobniak povie na tú druhú otázku, čo ste pán poslanec položili, hej, potom neviem či kolega ešte doplní k tejto otázke. Čo sa týka vypracovania súťažných podkladov, ten situovaný paragraf, ktorý ste uviedli pán poslanec, hej, sa vzťahuje na konkrétny predmet zákazky, áno? A samozrejme, že verejný obstarávateľ a najmä my, ako pracovná skupina máme vysoko odbornú osobu, ktorá súťažné podklady má z pohľadu procesného áno alebo teda vlastne zabezpečuje, tzn. §42 tak, ako ste citovali, neviem teraz či je zmena číselná, hej v tom paragrafe alebo hovoríte o paragrafe, ktorá platí 343 zákon, nemám tu zákon pred sebou, ale súťažné podklady sú a boli zabezpečené tak, a to nehovorím len tak, za účasti všetkých členov pracovnej skupiny alebo na základe odborných dokladov, odbornej dokumentácie, ktoré boli jednak požadované a jednak v pracovnej skupine boli poskytované. Garantujem, že súťažné podklady vo vzťahu k výberu dodávateľa na projektové práce boli, hej, zabezpečené tak, aby zákon o verejnom obstarávaní nebol porušený. Koniec koncom súťažné podklady, ako som na začiatku spomínal, preveril Úrad pre verejné obstarávanie, máme tam odbornú garanciu, máme tam rozhodnutie Úradu pre verejné obstarávanie, ktorý proces verejného obstarávania nenapadol. Tak aj len kvôli tým súťažným podkladom, ja by som poprosil, pán architekt.

Ing. arch. Gabriel Drobniak, architekt

Dobrý deň, moje meno je Drobniak, a chcem odpovedať na tie dve otázky. Tak k tej prvej otázke, či bolo súčasťou súťažných podkladov technologická štúdia – áno bola, bola záväzná a takisto je prílohou mnou podpísanej zmluvy, hej? Bola vypracovaná do takej podrobnosti, že sa dala z toho alebo bola aj predložená so špecifikáciou presnej scénickej technológie od ťahov hľadiska, javiska, osvetlenia, zvukovej sféry a audio-video tlaku. Toto je prvá časť otázky, druhá časť otázky alebo druhá otázka – ako postupovať, tak ja keď som začal pracovať na tejto zákazke, tak som veľmi uvítal, že je rozdelená na technologickú časť a stavebnú časť. Poviem vám prečo – je to nie jednoduchý rodinný dom, príp. nejaký bytový dom, hej? Mal som možnosť robiť takéto akcie, či to je bystrické divadlo alebo Reduta, hej, prípadne som sa spolupodieľal na trnavskom, takže viem, čo to obnáša. Poviem vám to len tak stručne, naprojektujete A x B x C a potom si ten človek povie, že tam chce tlačiarenský stroj. No nedostane ho tam. Alebo musí kúpiť taký, ktorý tam vleze, ale mu nevyhovuje. V tomto prípade je to úplne super, že sa vyšpecifikujú jednotlivé komponenty technológie, a tu nie je technológia jednoduchá, hej, a ten architekt ju vlastne zakomponuje a obalí do tej celkovej stavby. Čiže toto akceptuje. Nehovorím o dodávke, ja hovorím o špecifikácii, ktorá mne pomôže, aby som mohol, keď vám to mám tak povedať či je to ten ťah, alebo je to to svetlo alebo je to ten zvuk – pripojiť. Pretože to je moja robota, hej, spojazdniť a sfunkčniť celý tento celok. Lenže ja keď poťahám káble a potom dostanem špecifikáciu – to budete prerábať. To nikdy nesadne. Ďakujem.

Ing. Pavol Frešo, predseda BSK

Ďakujem pekne, pán poslanec Karman, pani poslankyňa Pätoprstá, potom Vlado Sloboda.

Ing. Ján Karman, poslanec BSK

Ďakujem pekne, ja by som ešte raz chcel to poprosiť, aby aj na tie moje otázky teda bolo najprv odpovedané, ale aj zareagujem hneď na to, čo tu bolo povedané, pretože spomínali ste zverejnenie súťažných podkladov, všetko bolo v súlade so zákonom o verejnom obstarávaní. Aj na základe mojej žiadosti, ktorú som dával pánovi riaditeľovi úradu, nechcel som využívať žiadne interpelácie, ani 211-tky, normálne som ho požiadal, a veľmi pekne mu ďakujem, že to bolo aj vypracované a všetci sme to dostali na stôl, tak je príkladne spravené a resp. zverejnené súťažné podklady napr. tej polikliniky. Keď si ale kliknete na Arénu, tak k súťažným podkladom sa nedoklikáte. Ja neviem, skúsme si to tu niekde premietnuť, skúsme si to na mojom notebooku, ale jednoducho súťažné podklady, dobre ten lajster, kde je vypísané áno to to to, takto sa bude robiť, ale čo sa týka samotnej štúdie alebo výkazu – výmer, tak to tam nikde nevidím a buď je to podmienené registráciou, tzn. že dostane sa k tomu len registrovaný účastník súťaže, alebo sa to jednoducho verejnosť nemá ako dozvedieť. Ja, ako neregistrovaný účastník, sa do toho doklikať neviem. Čiže toto je zatiaľ nevysvetlená vec, a bol by som rád, keby ste ju dali na pravú mieru, bol by som veľmi rád, keby som sa v tomto mýlil. Čo sa týka tej štúdie technológie a výkazu – výmer, ktorá bola vlastne podkladom pre to druhé obstarávanie na samotné dodanie technológie, tým, že som sa vlastne k nej nedoklikal, tak by som pochopiteľne bol rád, keby som minimálne mohol do nej nahliadnuť, a ideálne dnes. Ďakujem.

Ing. Pavol Frešo, predseda BSK

Neviem, ja sa iba opýtam, pán Hentek, je to reálne mu to ukázať? Je to legálne?

JUDr. Jozef Hentek, Regionálne cesty Bratislava a.s., člen pracovnej skupiny pri rekonštrukcii Divadla Aréna

Ja by som poprosil v tejto súvislosti pani inžinierku Markovičovú, lebo tú technickú stránku procesu, hej, pokrýva ona.

Ing. Pavol Frešo, predseda BSK

Keď to je legálne, tak to dostane hneď teraz do ruky, neviem kto ako, lebo nevyznám sa v tom, tak si to odpovedzme hneď. Vlado, veď ich nechajte, sú to naši experti, poďte pani Markovičová.

JUDr. Jozef Hentek, Regionálne cesty Bratislava a.s., člen pracovnej skupiny pri rekonštrukcii Divadla Aréna

Ak chcete, tak ja vám ju môžem doniesť, lebo ja ju mám ako prílohu zmluvy, takže ale to, že neni zavesená alebo to, ja za to nemôžem.

Ing. Pavol Frešo, predseda BSK

Viete akože, to je tak, že naozaj to, že je niečo legálne nie je nejaká fráza, pri verejnom obstarávaní, kde sa reálne strážia konkurenčné firmy každá hlúposť sa akože dáva na ÚVO, to nie kvôli tomu, aby som sa za to zakrýval, ale preto, že naozaj neni tam čo napadnúť, to je pre mňa veľmi dôležité. Povedzte.

Ing. Markovičová

Prajem všetkým dobrý deň, volám sa Markovičová, riadim proces verejného obstarávania danej zákazky pre BSK na projektové práce, ktorá bola dokončená, tam sú súťažné podklady prístupné, pretože je po súťaži. V rámci profilu je dokument „súťažné podklady“, stiahnete si ho, kliknete si na link, sa vám otvorí obrazovka EVO a môžete sa tam dať – verejné podklady a tak sa dostanete k súťažným podkladom, to, čo bolo podkladom pre súťaž. Čo sa týka technológie, tak tam máte takisto cez profil cestu, môžete si kliknúť na link v EVO-e – prístup k súťažným podkladom, kliknete si na link, vyplníte registračný formulár a máte prístup k súťažným podkladom. Môžete to ako aj občan vyplniť, a toto opatrenie je tam z jednoduchého dôvodu. Zákon o verejnom obstarávaní v súčasnou znení má dieru, pretože na jednej strane kladie povinnosť priamy a neobmedzený prístup, to je to, na čo poukazujete, na druhej strane ale neberú do úvahy väzbu na zákon na myslím §170 alebo 169 predtým, ktorý umožňuje komukoľvek podať žiadosť o nápravu voči súťažným podkladom a zákon o verejnom obstarávaní upravuje cestu, spôsob, akým sa možno domáhať nápravy a medzi inými podmienkami je to, že to možno urobiť do 10 dní odo dňa prevzatia súťažných podkladov. V predchádzajúcom znení zákona bola povinnosť viesť evidenciu, komu boli poskytnuté súťažné podklady, čiže ergo verejný obstarávateľ nemal problém identifikovať, či bola súťaž o nápravu podaná, v zákonom upravenej a stanovenej lehote alebo nebola. Dneska to tam takto nie je, zákonodarca na to zabudol, a to je len toto opatrenie. Nič vás to nestojí, akurát že to máte možno ešte vyplniť, môžete vyplniť aj to, čo spravili v inej súťaži, vyplnil to nejaký Matej Korvín s nejakou mailovou adresou, s telefónnym číslom, neviem kto to je, mal prístup k súťažným podkladom. Nikto nikomu nič nebráni, toto je čisto len opatrenie len kvôli tomu, aby sme vedeli v súlade so zákonom robiť ďalšie administratívne úkony v prípade, ak sa niekto bude dovolávať na nápravy, čiže využije opravný prostriedok. Tuna v tejto súvislosti poukážeme na Ústavu Slovenskej republiky, kde myslím, že v článku 43 je presne povedané, že nápravy sa možno domáhať samozrejme prístup, zákonom predpísaným spôsobom. A ten spôsob je predpísaný zákonom o verejnom obstarávaní, práve v §169 alebo §170 súčasne platného zákona o verejnom obstarávaní. Stačí takto? Ďakujem.

Ing. Pavol Frešo, predseda BSK

Ako ja som nerozumel – kedy to Karman uvidí, hej? Pani poslankyňa Pätoprstá.

Ing. arch. Mgr. art. Elena Pätoprstá, poslankyňa BSK

Čiže ja sa spýtam, či je možné urobiť napríklad uznesenie, že každú zákazku alebo verejné obstarávanie, ktoré by sme chceli robiť, napr. to je len príklad nad 200 000, súťažné podklady môžu ísť na vedomie zastupiteľstva, bolo by toto možné, lebo to by bol historický krok, a by sme prelomili veľmi dôležitú stránku na Slovensku. Pri verejnom obstarávaní. Môžete mi na toto odpovedať? Tzn. zastupiteľstvo by ešte predtým, ako sa to zavesí do vestníka dostali konečnú verziu podkladov na verejné obstarávanie napr. nad sumu 200 000€, buď ako informáciu, alebo na vedomie, čiže nikto nebol zvýhodnený alebo znevýhodnený, všetci by videli podklady, všetci by si to mohli na internete pozrieť ako podklady do zastupiteľstva.

Ing. Pavol Frešo, predseda BSK

Ela, akože ja som si celkom skoro istý, že to môžu predtým, než sa to zverejní len ľudia, ktorí podpíšu mlčanlivosť. Skoro som si istý.

Ing. Markovičová

Áno, správne.

Ing. Pavol Frešo, predseda BSK

Hej a ja som aj povedal... prosím? Sekundu, ináč kvôli úradu aj som povedal, keď niekto boli nejaké sporné body, hej? Dojdite, podpíšte mlčanlivosť, pozrite si to. Mám nulový záujem, sedíme tu kvôli týmto dvom prípadom, naozaj sme neurobili tak dobre, jak tie ostatné, všimnite si, je tam stovky ďalších alebo desiatky z investičných činností, a nie je tam nejaký spor, keď bolo niečo so správcovskou, tak sme to tu čistili, také veci sa proste dejú, ale ja som hrdý, že sme vždy došli k tomu, že ten výsledok je odborne správny, a ešte raz to poviem, keď hovorím legálny, nehovorím že legálne a proste že zakrývam, ale legálne, lebo tam máte x firiem, ktoré striehnu na každú čiarku na to, aby ste urobili chybu. No, tak sme ich neurobili tie chyby. Čo rozumiem, že niektoré firmy rozčuľuje, aj niektorých iných špekulantov, však ich tu proste zopár máme, a sami ich niektorých máte v tých mailových schránkach. Povedzte vy, či som sa teraz pomýlil.

Ing. Markovičová

Nie, ja doplním pána župana, on sa naozaj domnieva, že je to takmer s istotou, že neodporúčam takýto postup, preto, lebo naozaj znemožníte komukoľvek, kto by riadil súťaž reagovať, hej, zákonom predpísaným spôsobom, tak neviem či potom niekoho nájdete kto bude ochotný zobrať zodpovednosť za riadenie procesu verejného obstarávania pri riadení akejkoľvek zákazky, to je po prvé. Do dvadsiateho, to jes v pondelok, je termín na predkladanie námetov na zmenu Zákona o verejnom obstarávaní, odporúčam poslancom, aby to využili. Ja tak isto iniciujem zmenu, hej, pokiaľ bude opravný prostriedok v žiadosti o nápravu, alebo námietky voči súťažným podkladom v zákone upravený tak jak je, tak dovtedy iným spôsobom to neodporúčam robiť. Ak ho zrušia zákonodarci, tak potom bude možné po vyhlásení, po uverejnení oznámenia o vyhlásení súťaže naozaj zavesiť súťažné podklady tak, aby mal ktokoľvek a verejnosť k tomu prístup. Ale z toho čo vy pani poslankyňa ste povedali ja ako občan tejto župy, lebo tiež tu bývam, hej, cítim nedôveru voči ľuďom, ktorí robia pre župu, hej. To je výkonný orgán, to sú zamestnanci, úrad a vy ste zákonodarný zbor, malý zákonodarný zbor, hej? Prečo toľko nedôvery? To je, to si kladiem otázku teraz ako občan.

Ing. Pavol Frešo, predseda BSK

Ďakujem pekne, ja poviem prečo je toľko nedôvery aj za Elenu aj za všetkých ostatných ľudí. Preto je toľko nedôvery, lebo v tomto štáte sa normálne kdekade kradne a kdekade sa nedodržiava zákon. Ak táto župa chce dokázať, že sa to robí poriadne, tak potom musí naozaj byť aj toľko otázok a niekedy to proste trvá. Šak si pozrite, sú dve hodiny, koľkí sedia proste okolo týchto dvoch bodov preto, lebo ich to zaujíma. To je úplne normálne. Aj ja keby som bol poslanec, proste a dojde mi proste tona anonymov tak proste ma to zaujíma či tam niečo je na tom pravdy. Úplne normálna vec, alebo aj keby som mal hocijakú pochybnosť. Aj keď som preberal túto funkciu, hovoril som každú vec, každú jednu vec rozklúčujeme. Niekto nemusí súhlasiť s tým ako, že proste, alebo nemusí byť úplne nadšený, ale nikto nemôže odtiaľto odísť s tým, že sme neboli schopní, ochotní tie veci opraviť, alebo zverejniť, alebo proste že sme sa o tom debatovať. Toto nie je nič tajné, ja nepotrebujem zneužívať akože zákutie zákona, to je úplná hlúposť. Jano Karman.

Ing. Ján Karman, poslanec BSK

Presne tak, mali by sme ísť príkladom a neklásť prekážky. Ja som sa snažil počúvať pozorne, ale ako náhle už to začalo byť opäť v rovine, že zákon o verejnom obstarávaní a išli sme v zmysle toho a toho, tak sa trochu možno stratila celá tá filozofia, čo som tým všetkým chcel povedať a skúsim to ešte raz zopakovať. Máme tu na stole dva dokumenty, dva vypracované dokumenty, ktoré sú skoro na vlas rovnaké svojim obsahom, pričom keď si zoberiete tú polikliniku a prihlásite sa, respektíve už vás to presmeruje na EVO a v preklikáte sa až k súťažným podkladom, tak si tam, pozriem v pdfkach pochopiteľne, výkresy, podrobný výkaz výmer, ja sa dopracujem ku konkrétnym položkám, keď si chcem v ustečke pozrieť, že aký tam bol navrhnutý regulačný ventil, no tak si ho tam viem prečítať. K čomu sa dopracujem pri Aréne? Dopracujem sa k formuláru registrácia záujemcu, musím si tu vyplniť nejaké údaje a vôbec netuším čo sa bude diať potom keď to odošlem. Ako občana ma to v podstate nezaujíma, jednoducho nie je to rovný meter a očakával by som, že z hľadiska župy, nás ako obstarávateľa, že poskytneme tieto údaje automaticky a samozrejme.

*Ing. Pavol Frešo,* predseda BSK

No, teraz na to, teraz som to pochopil, pardon, že až na druhý krát. Keď rozumiem tomu, že oba spôsoby boli legálne? Oba tieto prístupy boli legálne pri tom obstarávaní?

*Ing. Markovičová*

Neviem, nepoznám, počkať. Nepoznám prístup jako bola vyhlásená súťaž na polikliniku. Pokiaľ existujú dva prístupy interpretácií zákona o priamom a neobmedzenom prístupe cez EVO. Niektorí kolegovia sprístupňujú všetko bez ohľadu na to, ale potom neviem ako zabezpečia, alebo ako budú riešiť práve to, čo som poukazovala v prípade ak dojde žiadosť o nápravu voči súťažným podkladom a ako budú teda identifikovať tú lehotu, či to bolo podané v súlade so zákonom, alebo nebolo podané v súlade so zákonom, lebo to je povinnosť takisto verejného obstarávateľa, hej, čiže môže existujú také prístupy, že to tam celé zavesia a potom sú vystavení tomuto riziku. Kde niet žalobcu, niet sudcu, pokiaľ im to prebehne, nikto ich nebude žalovať tak sa nič nestane, hej, pokiaľ nebudú mať spor. Ale otázka znie, hej, verejné obstarávanie ako také, pokiaľ je vyhlásené hej, z mojich skúseností, som robila 22 rokov vo verejných službách a dávala som aj stanoviská aj, teda aj na stavebnom úrade, aj na úrade pre verejné obstarávanie, bola som pri tvorbe zákona o verejnom obstarávaní, metodicky som usmerňovala, kontrolovala som plnenie zákona. To čo sa dneska deje je markantný úbytok ľudí, ktorí sú ochotní vôbec robiť verejné obstarávanie, riadiť procesy práve kvôli tomu, že sú vystavovaní atakom, spochybňovaniu, že či vôbec dodržujú zákon, pretože sa nerieši čo sa má obstarávať , ale rieši sa to, či bol dodržaný zákon o verejnom obstarávaní. V tomto prípade bol. Nie je tam rozpor. Akurát to, to čo sa môžete pýtať, ale to sa môžete právom pýtať svojich predstaviteľov o tom ako to bolo naplánované, ako to bolo určené a to sú zase odborné otázky, ktoré teda sú a za to zodpovedajú odborné útvary, Bratislavského samos, teda samosprávneho kraja, to znamená, že oni musia za vecnú stránku niesť zodpovednosť či ten predmet zákazky bol dobre zadefinovaný, alebo dobre nebol a či je teda finančne krytý, alebo nie je. Dokonca dneska podľa zákona nie je mať potrebné zabezpečené finančné krytie ak sme schopní to riziko financovania premietnuť a vyjadriť ho v zmluve. A iba na margo doplním kolegov, že všetky tie tri zákazky, ktoré boli pripravované a plánované na pred koncom roku 2015 a spustené procesy verejného obstarávania v máji 2016, hej, zmluva bola vysúťažená v septembri 2016 a pripravovala sa ďalšia zákazka bolo práve so zreteľom a so všetkou odbornou starostlivosťou pripravované tak, aby ten cieľ rekonštrukcie divadla Aréna bol aj naozaj ukončený a úspešne teda zrealizovaný. A riziká z toho, že by to nebolo finančne kryté, alebo že by tam mohlo dôjsť k nejakým neprirazeným, sme robili s právnickou kanceláriou, zmluva bola, je previazaná jedna, druhá, tretia. Všetky zmluvné strany, či už je to projektant, či už je to dodávateľ technológie, alebo budúci zhotoviteľ stavby sú nútení zmluvnými podmienkami spolupracovať navzájom tak, aby to dielo bolo dokončené v predpokladaných termínoch. Ak nebudú spolupracovať , tak nebude dokončené v predpokladaných termínoch. To je bežná prax.

*Ing. Pavol Frešo,* predseda BSK

Ja ešte na to zareagujem, lebo ja som to teraz pochopil konečne a to je naozaj na odbornú debatu, skrátka dobre bránia sa tomu, aby nejaký špekulant, pokiaľ nevedia kto to je a robili tam nejaké úpravy nemohol povedať, že námietku podal v lehote, tým, že vlastne eviduje všetkých tých, ktorí si sťahujú vlastne tie, tie samotné podklady a všetko im oznámil. Bránia sa špekulantovi a takých je milión proste pri verejnom obstarávaní, špekulantovi a proste ktorý by potom povedal, že ja som tam chcel dať námietku, ešte som stále v lehote. Je to možnože malinká ako keby marginalita, ale v skutočnosti tým chrániš proces samotný, lebo takáto námietka by ti mohla napríklad potopiť súťaž. To je to čo sa na Slovensku deje často krát súťaže sa nezastavujú kvôli tomu, že sa neurobí poriadna práca, ale z 90% a my tu máme všelijaké synagógy, máme tu všelijaké bábkové divadlá, máš námietky jasných špekulantov, len to otvoríš, vieš že je to špekulant. Tak keď oni prenájmu špekulanta, tak nájdime spôsob jak to zverejniť poslancom a len neotvárajme dvere špekulantom, neotvárajme dvere špekulantom. Dajme si tú debatu odborne nech tu všetkých neo, ne, nezničíme. Betka Ožvaldová.

*PhDr. Alžbeta Ožvaldová, poslankyňa BSK*

Ďakujem za slovo. Tu zaznela taká otázka, že prečo toľko nedôvery? Tak ja chcem len opýtať jednoduchú vec a poukazujem na to, že prečo toľko nedôvery. Chcem sa opýtať , teraz sme dostali materiál, že 24.11.2016 vznikol výrobný výbor k realizácií projektovej dokumentácie rekonštrukcie divadla Aréna v zložení a tam je aj pán meno inžinier Juraj Nagy. Je to ten inžinier Juraj Nagy, ktorý je z Ústavu stavebnej ekonomiky, ktorá fakticky obhajuje cenu zákazky? A to je v poriadku? Ja sa pýtam.

*Ing. Pavol Frešo,* predseda BSK

Takže kto to z vás vie?

*Ing. Jozef Chynoranský, vedúci Oddelenia investičných činností*

Áno, je to ten inžinier Juraj Nagy, ktorý je aj konateľom Ústavu stavebnej ekonomiky, áno. Ale nevidíme v tom rozpor.

*PhDr. Alžbeta Ožvaldová, vicežupanka BSK*

Ďakujem za odpoveď.

*Ing. Pavol Frešo,* predseda BSK

Vlado Sloboda.

*Ing.Vladimír Sloboda, poslanec BSK*

Ďakujem pekne. Ja som teda položím pár otázok keď som pochopil, tak dostaneme asi odpovede skôr na majetkovej komisii, takže ich položím rovno viacero. Prvá vec čo ma zaujíma je aj zmluva s pánom Drobniakom, je zverejnená bez prílohy číslo 1, prílohy číslo 2, kde sú zhodou okolností obidve štúdie, je tam len uvedené, že teda sú kdesi k nahliadnutiu na na úrade, ale nie sú zverejnené kvôli veľkosti a neskladnosti, hej? Priznám, že neviem prečo, ale budiš. Otázka znie, že tým pádom tieto dve prílohy keďže sú, sú súčasťou neoddeliteľnou tejto zmluvy, že či to takýmto spôsobom môže byť zverejnené bez toho aby tie prílohy stratili platnosť. To čo ma zaujíma je, že je tu totižto napísané v tom materiály, že na základe tejto štúdie, čo sa týka technologického vybavenia, vrátane odovzdanie časti projektovej dokumentácie pána Drobniaka v podstate bola spravená súťaž na technológiu, by ma zaujímalo, že či to stačí keď len vlastne je to len tá prvá fáza v podstate podľa tej zmluvy, len úplne úvodná fáza vypracovania tej projektovej dokumentácie, že či to stačí vôbec na to aby mohla byť obstaraná technológia. Druhá vec je prílohou tých dokumentov je tam aj vyjadrenie krajského pamiat, týchto pamiatkarov, takže tam isto všimol som si, že chcú vyjadrenie v každej položke, takže by ma zaujímalo, že či sa vyjadrili aj k tej štúdie zmeny technologického vybavenia vrátane toho, tej vašej odovzdanej časti projektovej dokumentácie a či teda je to odsúhlasené, lebo súťažiť niečo čo nemá súhlas pamiatkarov by bola asi divočina. Ďalej čisto praktická vec. Pán Hentek nám bol napríklad predstavený, pán Drobniak ináč možno pre vás drobná poznámka to bola, ale pre mňa bola dôležitá, že ste povedali, že na akých divadlách ste spolupracovali, lebo to je, to je pre nás dôležité. To by ma zaujímalo aj zo strany ostatných, lebo konkrétne máme obstarané, máme tu aj dosť veľa obstarávateľov teda priamo na úrade, máme obstaranú firmu Proces managment a pán Hentek je v podstate z firmy Regionálne cesty Bratislava a nerozumiem prečo v podstate cestár rieši divadlo, divadlo Aréna, ale to sa hádam dozvieme. Nespochybňujem len ma to tak zaujalo, je to predsa len troška iný odbor a čo sa týka ešte ďalších konkrétnych otázok k jednotlivým častiam toho čo sa tu bereme teraz z hľadiska technológie zaujímalo by ma kedy budú dodané ďalšie časti, ďalšie fázy tej projektovej dokumentácie, neriešim čas, lebo ten mi je jasný, že vždy sa dá dodržať, vždy sú tam nejaké problémy a zaujíma ma skôr to, že v podstate najdôležitejšiu časť, najväčšiu časť z hľadiska času aj z hľadiska financií, ktoré nás to bude stáť vlastne z dodania projektu je projekt, ktorý sa týka priamo projektu pre stavebné povolenia, realizačný projekt to znamená, tam budú všetky tie detaily, ktoré aj technológie sa týkajú stavby tak by som ja predpokladal, že až po tomto budeme vôbec riešiť technológie a obstarávania, lebo kým nemáme detaily tak asi obstarávame ako vyslovene len niečo teoretické, hlavne keď to nemáme odsúhlasené, že to takto môže byť. Takisto by ma zaujímalo, bolo tam riešené čosi na tému prestavby Arény, pristavanie veže a možno narušenie oporných múrov. Zaujímalo by ma akým spôsobom sa s týmto vysporiadali pamiatkári, či s tým súhlasia, že budeme narušovať vonkajší vzhľad Arény. To je ďalšia otázka, ja pevne verím, že sa nestane, to čo sa stalo v júni, že jednoducho na tie otázky, ktoré sme dali ešte k staršiemu, inému obstaraniu nedostaneme odpovede, takže toto poprosím, naozaj tie odpovede dostať minimálne aspoň na tej komisii keď už nie teraz priamo. Ďalšia vec je, divadlo Aréna pomerne nedávno bolo rekonštruované to znamená, že predpokladám, že k tomu máme keďže sme to rekonštruovali my, máme k tomu kompletne dokumentáciu, máme všetko zdokumentované, predpokladám, že aj to zameranie a podobne vôbec nemuselo byť v takej, v takom rozsahu ako je keďže máme všetko asi urobené. Nepredpokladám, že sa akýkoľvek zásah v divadle Aréne udial bez toho, že by sme to mali zdokumentované a zaznamenané v projektovej dokumentácií. Takže predpokladám, že tieto časti by sme asi možno ani nemuseli obstarávať, lebo ich máme. Čo sa týka ďalších vecí je tam spomenuté samozrejme aj ďalšie podmienky, pardon ja si len otvorím radšej klasickú zmluvu. Sú tam ďalšie podmienky, ktoré ma tak zaujali pri rozsahu dokumentácie a výkonov vlastne pre tú fázu č.1 kde je napísané, že práve táto, ten rozsah dokumentácie bol poskytnutý pre účely súťaže zhotoviteľa na stavebné práce a vlastne bude to až podľa projektu pre stavebné povolenia realizačný projekt, to znamená, že to by ma naozaj zaujímalo, že kedy bude dodaný a to sú asi tie najhlavnejšie, samozrejme hmm, ano to je všetko zatiaľ.

*Ing. Pavol Frešo,* predseda BSK

Ďakujem veľmi pekne. Vlado ja veľmi pekne ďakujem, si to prečítaj. Prosím vás pekne s každou jednou informáciou, toto konkrétne napríklad kolovalo v rôznych anonymoch čo Vlado čítal, to treba normálne ako doniesť, kľudne aj z anonymných zdrojov, nenechajte to žiť. Vlado, veľmi si to vážim. A teraz iba základná odpoveď. Na budúci krát poprosím pani Gockú, ktorá odišla na ministerstvo dopravy aby sem došla aj s ďalšími obstarávačmi a prepočítala počet obstarávačov na počet súťaží, ktoré máme. To je proste prvá vec aby ste si neboli prekvapení, koľko sa dá reálne obstarávať. Donesem sem takú reprezentáciu obstarávačov, ktorým môžte potom naznačiť, alebo rovno povedať, že robia pomaly. Ja hovorím, že robia kvalitne, lebo nám visí iba jedna, jedna časť. Visí nám v skutočnosti jedna súťaž. Chcem aby ste aj vy pochopili, že s obstarávaním je na Slovensku obrovský problém kvôli zákonu. Realita je taká, že to nikto nechce robiť kvôli tomu, že súťaže sa jednoducho riešia špekulantom. Presne takéto veci tam potom oni napíšu a potom nikto neodpovie. Jediný rozdiel je, že tu v Bratislave odpovieme na každú jednu vec. Pýtali sa, že prečo pán Hentek z Regionálnych ciest. Veď odpoveď je jednoduchá. Je najvzdelanejší obstarávač, akého máme v dosahu. Zopakujem to. Je nevzdelanejší, je školiteľom verejného obstarávania, rešpektovaná a rešpektovaná postava. Prečo sme ho dali na Arénu? Hej? Ako keby je akože to je niečo iné. No asiže preto, lebo to je vlajková loď tak sme tam dali najlepších. Dokonca sú tam medzi nimi dvaja školitelia verejného obstarávania, Čiže celá naša snaha bola, aby to verejné obstarávanie špekulanti a proste kadejaké obstarávacie mafie nerozbili. To je skutočný dôvod prečo tam je on. A popravde povedané, ako môžme si aj nabudúce pri tých debatách práve o odbore investičných činností a verejného obstarávania povedať, či máme, alebo nemáme dostatok obstarávačov. Lebo keď sa opýtate akéhokoľvek ďalšieho odboru, že kde nám to viazne tak nám to viazne pri verejnom obstarávaní. To je holý fakt. Ale realita je taká, že keď sa opýtate koľko ľudí tam máme zobrať a kto tam je naozaj nešikovný a kde sú tí lepší? Doneste aj vy rôzne životopisy. Zajtra ich tam máte Vlado. Zajtra vám ich tam normálne, že zamestnáme. Hneď zajtra. To viem obhájiť po tejto debate kedykoľvek. Vlado Sloboda.

*Ing.Vladimír Sloboda, poslanec BSK*

Ďakujem. Asi sme sa celkom nerozumeli. Ja som hovoril o tom, že nielen na úrade, ale máme zabezpečenú aj firmu Proces managment v hodnote 250 000 eur. Takže si myslím, že keď nestíhame tak vieme si to určite spraviť takto, ale v poriadku, samozrejme, šak využime zdroje, ktoré máme. Využijeme zdroje, ktoré máme. K tomuto len poviem, minimálne, aspoň každý pochopil, aj či už na tom stretnutí v stredu, ale aj teraz. Pani Markovičová je takisto vynikajúci odborník na to, to nespochybňu, takto, nikto tu nespochybňuje a nerieši legislatívnu stránku obstarávania. To je legislatíva. Pre mňa to je legislatíva. Ja riešim predmet zákazky a či všetko to, čo treba aj z hľadiska postupov pre mňa je, je vyriešené. Napríklad konkrétne ja určite budem chcieť k nahliadnutiu aj teraz po zastupiteľstve ma to obzvlášť bude zaujímať to stanovisko pamiatkarov k tej technologickej časti. Akým spôsobom sa vyjadrili k tomu a na základe čoho potom to obstarávame, lebo už je to vyhlásené obstarávanie dávno. Takže predpokladám, že aj to stanovisko tých pamiatkarov k tomu máme, lebo predsa nebudeme to riešiť bez stanoviska pamiatkarov keďže sa k tomu tak vyjadrili. Takže to napríklad určite si chcem, ma to obzvlášť zaujíma toto konkrétne jedno stanovisko. Ale čo sa týka obstarávačov, áno, ak ich máme využime.

*Ing. Pavol Frešo,* predseda BSK

Ja naozaj Vlado, ja to nechcem naťahovať celé. To je hlboké nedorozumenie. Obstaravači sú zodpovední za predmet obstarania. To vôbec nie je žiadna legislatíva. Pani Markovičová je tiež v tej skupine z toho istého dôvodu. Ja viem, že teraz je slovo, že hodnosť sa dosť sprofanovalo, ale hodnostne najvyššie šajby sme dali na tento projekt, to sme urobili, lebo je zložitý. A to, že sme mali oprávnené obavy, máte v mailovej schránke, to sú tie mrte anonymov. Proste mali sme správne obavy lebo sa do toho pustia rôzni špekulanti. To sa v tejto chvíli v skutočnosti deje a dávajú rôzne dobré rady proste o tom, čo všetko sme urobili zle, lebo to niekomu nevyhovuje. To ja chápem. Ale zároveň hovorím, že zároveň raz čo? Ja vám ich prepošlem úplne pokojne, pokiaľ viem dostali všetci poslanci. Ako, ale dobre, tak možnože tak napíšem na tú adresu či čo to je aby všetci poslanci, no pár vám ukážem. Dobre ja to sem budem nosiť aby sme mali všetky pochybnosti normálne jednu za druhou. Jednu za druhou sme mali tie pochybnosti spolu zvládnuté, lebo v skutočnosti to nás robí kompetentnými a silnými. To je proste jednoduché. István Pomichal.

*Ing. István Pomichal, poslanec BSK*

Vážené zastupiteľstvo. Tak dnešné zastupiteľstvo určite mnohí budeme pamätať veľmi dlho a pre mňa to je veľmi poučné zastupiteľstvo. Čo sa týka verejného obstarania, tak to je hit dnešnej doby, jediný spôsob ako sa môže dostať podnikateľ k určitým verejným zákazkám atď, atď. Je tam zákon, sú tam nespokojní ľudia, spokojní ľudia. Z tejto strany si myslím, že ten proces verejné obstarávania dneska je špeciálne remeslo, ale ja by som sa chcel pridať k mojím predrečníkom, uznávaným intelektuálom k pánovi Snopkovi a pánovi Dostálovi a skúsil by som pochopiť aj nášho poslanca, spoluposlanca Dobrovodského, čo povedal o dvojitom metre, alebo metri. Takže skúsme jednu fikciu. 15. decembra máme školskú komisiu, kde je prerokovaná háklivá téma. Zamestnanec úradu, napríklad pán Šaray vyskočí na predsedkyňu komisie pani Ožvaldovú, potom príde nejaký statočný člen komisie, zabráni tomuto fyzickému útoku a teraz štatutár, štatutár 16.teho, tak, 16.teho dostane štatutár o tomto povedomenie, že takýto nejaký incident bol, čo má robiť štatutár? Fikcia automaticky. Štatutár v tomto prípade prečíta si ten podnet, zváži vážnosť tohto podnetu a keď ten podnet považuje za poručenie pracovnej disciplíny a dôležitú pracovnú disciplínu neurobí okamžite krok, nikoho nevyhodí, nič nerieši, ale minimálne v takomto prípade zamedzím ďalšej činnosti, tak aj ja ako štatutár v tom prípade pozastavím výkon funkcie, poverím riadením niekoho druhého a ten prípad vyšetrím a v zmysle zákonníka práce mám čas tento celý proces cez nejakým spôsobom vyšetriť. A keď som to vyšetril potom dám správu, informáciu a s výsledkom šetrenia jednoducho oboznámim tých, ktorí do toho majú čo hovoriť. Bavíme sa o porušenie pracovnej disciplíny a ten stav od toho 16.decembra do dnes je už nejaká doba, ale stále ešte štatutár má možnosť zrušenie podľa Zákonníka práce rok tento problém riešiť v rámci svojich zamestnávateľských vzťahov. Takže podľa mňa tento prípad sa kľudne mohol riešiť na báze zamestnaneckých vzťahov štatutára, zamestnanca, zamestnávateľa a ten prípad sa riešil tak, že boli spochybnené PNky, boli spochybnené dovolenky, boli spochybnené určité ľudské faktory, boli spochybnené okolo toho deje, ktoré sa udiali a nikto dneska nevyslovil, že či došlo k porušeniu pracovnej disciplíny, alebo nedošlo a celú vec sme posunuli do spochybňovania nejakého verejného obstarávania, ktorý podľa všetkého ide v zmysle zákonných noriem. Takže ja sa vrátim k tomu čo povedali pán Snopko, pán Dostál aj pán Sloboda, že tento vzťah s pánom Keselým treba riešiť na báze porušenia pracovnej disciplíne, urobiť z toho záver a jednoducho ten proces verejného obstarávania tak ako bolo navrhnuté riešiť na báze finančnej komisii a na báze majetko – právnej aby sme tieto veci vedeli uzavrieť a netýrajme ľudí, ktorí robia v zmysle zákona procesy za čo oni zodpovedajú. Ďakujem za pozornosť.

*PhDr. Alžbeta Ožvaldová, vicežupanka BSK*

Dobre, nech sa páči s pán Šrámko s faktickou.

*Ing. Peter Šrámko, poslanec BSK*

Ďakujem pekne

*PhDr. Alžbeta Ožvaldová, vicežupanka BSK*

Je nás ešte tu pár kusov, ostatní sú kde prosím vás?

*Ing. Peter Šrámko, poslanec BSK*

Faktickú na Ištvána a chcel som aby to počul pán predseda, ale pán riaditeľ mu to povie určite. Oveľa jednoduchšie by bolo keby ste v tej aprílovej skupine mali zaradeného ešte jedného poslanca, ja by som tam úplne v kľude dal pána Slobodu, ktorý by podpísal takisto mlčanlivosť, boli by sme tu o tri hodiny dneska kratšie. Ďakujem.

*PhDr. Alžbeta Ožvaldová, vicežupanka BSK*

To isté som pred dvoma hodinami povedala pánovi Frešovi. Nasleduje pani poslankyňa Ferenčáková.

*Gabriela Ferenčáková, poslankyňa BSK*

Ďakujem pekne za slovo. Ja by som sa v podstate ani nechcela vyjadrovať k obstarávaniu pretože bola vysúťažená skupina, ktorá by mala byť garantom toho, že to bude všetko v poriadku a keďže mená, ktoré tu počujeme naozaj sú zvučné takže by sme mali myslím, že mať, mali by sme byť spokojní, samozrejme nechcem tým povedať pokiaľ teda niekto sa v týchto veciach vyzná a položí otázku, samozrejme je to na mieste. Ja som vlastne chcela trochu inak. Dnes ráno sme tu začali nejakým násilím. Nechcem nikoho samozrejme ani súdiť, ani nikoho obhajovať, ale pán kolega Pomichal mi trochu vybral tie slová, alebo teda povedal to čo som chcela povedať. Čo sa týka toho incidentu asi najlepšie vedia, tí, ktorí priamo pri incidente boli kde je pravda. A tá by mala raz určite vyjsť na povrch, ale čo sa týka pána Keselýho, ja ho teda vôbec nemienim súdiť, ale jednoznačne jedná sa o pracovno-právny vzťah, čiže my ako zastupiteľstvo môžeme niečo odporučiť ale nemôžme do toho až tak zasahovať. Je to vyslovene výsostná právomoc pána župana. Čiže pán župan si má urobiť doma poriadok. Ja len toľko, ďakujem.

*PhDr. Alžbeta Ožvaldová, vicežupanka BSK*

Ďakujem, s faktickou pani poslankyňa Mikušová.

*Ing.Tatiana Mikušová, poslankyňa BSK*

Ďakujem pekne. Je mi strašne ľúto, že som nedostala odpoveď na svoju otázku, pán predseda odišiel a tak ju položím aj na predsednícky stôl. Ja sa budem stále, nebudem sa pozerať dozadu, možnože sa spravila nejaká chyba, veľa slov tu dneska odznelo, naozaj bolo povedané, že toto je jeden z prioritných projektov, ktorý nielen chceme, ale aj musíme dokončiť, lebo je viazaný aj na externé zdroje z ministerstva kultúry a bola by škoda, keby sa nejakými interno externými prekáračkami a podobnými nechcem to zľahčovať, alebo poroste problémami keby sa nejakým spôsobom mal brzdiť. Pomôžem si napriek faktickej poznámke na preteplenie, na uvoľnenie situácie len takým malým príkladíkom. Kedysi keď kráľ sa rozhodol, že postaví palác, alebo kostol tak sa rozhodol a jednoducho ho postavil. Nemusel hľadať žiadne, že mal peniaze a postavil ho a nemusel žiadať žiadne nejaké formy verejných obstarávaní. On jednoducho vybral to, čo pokladal za najsprávnejšie a na koľko mal peniaze. Dneska žiaľbohu situácia, alebo chvalabohu situácia taká nie je, my nie sme ani králi, musíme dodržiavať zákony. Preto sa pýtam a to ma naozaj zaujíma, verím tomu, že máme naozaj šikovných expertov, ktorí nám porozprávali ako majú procesy fungovať aby žiadne chyby nenastali v budúcnosti, ale skutočne ma zaujíma a chcem to počuť na mikrofón kto za župu, keďže sme vytvorili ústami pána predsedu nie výrobný výbor, ale pracovnú skupinu, kto bude zastupovať župu. Bude to pán Chynoranský, nejde mi teraz o konkrétne meno Jožka Chynoranského, ale kto sú tí za nás, ktoré odbory, kto to bude aby sme nemali žiadne ďalšie chyby a aby celá, celý proces rekonštrukcie Arény so všetkým čo tam je namodelované aby bol naozaj nielen spustený, ale aj dokončený.

*PhDr. Alžbeta Ožvaldová, vicežupanka BSK*

Ďakujem. Keďže je opakovanie matkou múdrosti, keď príde štatutár poprosím ťa ešte raz sa ho opýtaj. Ideme ďalej pán Dostál.

*Mgr. Ondrej Dostál, poslanec BSK*

Súhlasím, že s formálneho hľadiska je to vec pracovno - právna, je to vec pána predsedu samosprávneho kraja a zastupiteľstvo v tom nemá žiadnu kompetenciu, ale okrem tohoto všetkého je to aj hanba pre celú župu takže preto sa o tom hovorí aj na zastupiteľstve.

*PhDr. Alžbeta Ožvaldová, vicežupanka BSK*

Ďakujem, nech sa páči ide s faktickou pán poslanec Ágoston.

Peter Ágoston, poslanec BSK

Ďakujem pekne za slovo. Plne podporujem pani Ferenčákovú v tom čo povedala. Ďakujem pekne.

*PhDr. Alžbeta Ožvaldová, vicežupanka BSK*

Ďakujem, nech sa páči, nasleduje pán poslanec Baxa.

*Ing. Pavol Baxa, poslanec BSK*

Ďakujem. Dostal som určité spätné väzby na moje vystúpenie ako keby pre mňa, ako keby som povedal, že pre mňa je akceptovateľné aj takéto správanie, alebo takýto incident aký sa stal. Tak aby to bolo úplne jasné, takýto spôsob vystupovania na akomkoľvek rokovaní a dokonca aj v bežnom medziľudskom styku je pre mňa krajne neakceptovateľný, ale bohužiaľ človek žije v prostredí kde je to dosť bežné. Takže pre mňa je to neakceptovateľné. Ďakujem.

*PhDr. Alžbeta Ožvaldová, vicežupanka BSK*

Ďakujem. Nech sa páči pán župan prichádza, bola tu otázka kto, ešte raz poprosím ťa pani Mikušová, dajte jej slovo, zopakuj otázku, poprosím aj odpoveď.

*Ing. Pavol Frešo,* predseda BSK

No poďme na to. Takže z tej našej zmierlivej dohody.

*Ing.Tatiana Mikušová, poslankyňa BSK*

Do tretice pán predseda, sme už všetci unavení, napriek tomu sa chcem spýtať kto bude v tomto celom procese v pracovnej skupine župu zastupovať? Bude to odbor investícií, bude to odbor právny, bude to odbor projektový? Kto to bude, kto za nás tam bude dávať tie nielen zadania, ale celý proces inštruovať ako má ísť ďalej.

*Ing. Pavol Frešo,* predseda BSK

No ja sa priznám, teraz nerozumiem celkom dobre tej otázke, aj vysvetlím, že prečo. A nie ja budem precízny, ja som bol doteraz, ja budem stále. Už to, už z toho neustúpim. Ja som presne prečítal čo tam chcem posilniť. Ekonomický dohľad, pravdepodobne sa obrátim na financie, lebo bolo sporné, že či to je, či sú to ekonomicky oprávnené náklady. Takisto som hovoril projektové vedenie. No tak ja mám najväčšie esá na projektové vedenie u Barbory Lukáčovej. To je jednoducho holý fakt, takže niekde tam siahnem. Už to pamätné meno, ktoré obľúbilo vyťahujem asi nepoviem, takého jedného favorita som tam mal a takto budem rozmýšľať, toto hovorím úplne nahlas. Hovorili sme o tom, že tam nie je v tejto chvíli vlastne odbor investícií, to si premyslím, že kto ešte ďalší a zároveň som hovoril, že bude úzko pracovať s odborom, odborom, nie odborom s výborom, ďakujem, s výrobným výborom a tam som vymenoval pána architekta Stumpela čo tam je, pána architekta Smetanu, pána architekta Drobniaka, teraz tu pred chvíľkou bol, ste ho videli, pardon ospravedlňujem sa pán architekt Drobniak, čiže to bude zostava, ktorá bude tú situáciu riešiť vrátane revízie. Jano to o čom sa bavíme, tých podkladov samotných, lebo to bol predmet toho sporu. To je celá zostava, ktorá to bude robiť. A to je všetko. A to je všetko. Ešte bola otázka, nejaká ešte? Gut, dobre, diky. Pani Mikušová

*Ing.Tatiana Mikušová, poslankyňa BSK*

Dobre, ďakujem. Dobre, ja sa chcem len spýtať samozrejme pán predseda ty si šéf, ty si v tomto prípade ako som na začiatku povedala, keď kráľ sa rozhodol tak postavil kaštieľ, tak dobre. Ja sa len chcem spýtať, ja teda čítam podľa toho ako majú, ako náš úrad má štruktúru, to je odbor stratégie rozvoja a riadenia projektov, hej? To mu spadá? Zrovna tento

*Ing. Pavol Frešo,* predseda BSK

Ja vám budem teraz úplne presne, Táňa nehnevaj sa teraz na mňa niečo ti poviem, hej? Presne o toto, presne o toto zasa ľuďom niektorým ide. Hádam si nemyslíš, že ja tu mám trenice medzi vlastnými odbormi? No to za A a za B, hádam si nemyslíš, že nedojdú oni všetci so spoločným návrhom? S ktorým budú pani riaditelia spokojní. To by som sa musel otočiť na pána riaditeľa úradu, že či tu má trenice medzi jednotlivými odbormi. Baxa povedal, že ale má, tak si to vybav s nimi dvoma. Viac ti neviem povedať, viac ti neviem povedať. Tak akože Potičný hneď jak skončíme ku mne. Poslanec Kese, na zdravotnej, poďme ďalej. Vybavené? Ideme ďalší bod? Alebo podbod? Ďakujem veľmi pekne za úprimnú debatu, poďme poliklinika Karlova Ves. Takže kto to uvedie? Poďme Chynoranský. No na to došli tiež tí anonymy tak pokračujeme, hej? Lebo proste už sa na to pýtali aj niektorí poslanci neoficiálne, tak reagujem na to čo sme neurobili dobre. Na to platí tá istá preambula čo som povedal, väčšia poslanecká kontrola. Poďme.

*Jozef Chynoranský, vedúci oddelenia investičných činností*

Vážený pán predseda, vážené pani poslankyne, poslanci, dámy, páni. V informačnom materiály ste obdŕžali informáciu o projektových zámeroch, ktoré sú schválené tiež v akčnom pláne na poliklinike Karlova Ves. Ja si dovolím privítať medzi nami aj pani riaditeľku polikliniky inžinierku Galinu Lopatovú. Obdŕžali ste materiály, ktoré súvisia s projekt ohľadom projektových prác rekonštrukcie interiérov polikliniky Karlova Ves. Druhý materiál máte, ktorý súvisí s modernizáciou vykurovania, to znamená odovzdávacia stanica Teplá na poliklinike Karlova Ves. A tretí materiál súvisí s rekonštrukciou terasy polikliniky Karlova Ves. Už v odpočte Akčného a investičného plánu ste sa mohli oboznámiť v akom stupni rozpracovanosti sú tieto jednotlivé projekty. Ja by som skôr, čiže toľko môj úvodný komentár, skôr by som potom aj s pani riaditeľkou, ktorá zabezpečovala aj proces verejného obstarávania ako samostatný právny subjekt, vám zodpovedal na vaše otázky. Ďakujem.

*PhDr. Alžbeta Ožvaldová, vicežupanka BSK*

Ďakujeme za úvodné slovo, nech sa páči môžeme sa pýtať. Dobre, takže ten materiál tu pán poslanec Baxa ináč upozornil na jednu vec, máme v materiály, že odovzdávacia stanica Teplo, poliklinika Karlova Ves, verejné obstarávanie zhotoviteľa bolo vyhlásené vo vestníku 22.12.2016. Štyria uchádzači si vyžiadali súťažné podklady a všetci štyria dňa 16. januára 2014 predložili aj nové ponuky. O dva roky skôr, takže to asi bude nejaká chybička. Nech sa páči pán Karman.

*Ing. Ján Karman, poslanec BSK*

Ako som už spomínal skôr, všetky súťažné podklady týchto materiálov sú k dispozícií a v súvislosti s týmto by som sa chcel opýtať už teda keď tu máme pani, ktorá mala na starosti to verejné obstarávanie. Vy ste sa nestretli s takými prípadmi, že by sa tam objavili nejakí špekulanti? Predpokladám, že nie pretože všetko dobre dopadlo, respektíve ten druhý proces myslím, že je otvorený. A nebáli ste sa toho? Príde mi to trochu také úsmevné tie dva metre, ktoré tu máme. Jednoducho buď sa ako župa správame otvorene a naozaj tie podklady tam zverejníme a ideme, postavíme sa vlastne tomuto čelom aj napriek určitým rizikám, ktoré sú spojené s nedokonalým zákonom o verejnom obstarávaní. Tu máme jednoducho jasný prípad, že to fungovať môže.

*Ing. Pavol Frešo, predseda BSK*

Jano vieš čo veľmi jednoducho, ja to zopakujem, lebo naozaj si myslím, že neexistuje aby sme proste nepočúvali jeden druhého. To riziko neni určité. To riziko je riziko zrušenia súťaže. Čiže to neni určité riziko. Napriek nedokonalosti to je riziko zrušenia súťaže a ak na tom naozaj záleží, jedná sa o vyplnenie jedného formuláru, o vyplnenie jedného formuláru aby mohli potom pri prípadných zmenách všetkých informovať a boli krytí pred úradom pre verejné obstarávanie. To znamená, že zaslali všetky zmeny na všetky adresy, ktoré si pýtali súťažné podklady. To je celá logika, ktorá je za tým schovaná. Tej logike rozumieme úplne všetci. Tvrdiť, že to je dvojaký meter je absolútna hlúposť. To už fakt neni nič iné čo by sa dalo u nás kritizovať? Ako hovorím to úplne normálne, zrozumiteľne. No tak keď neni dobre tak ako tak neni, tak ja niečo vymyslím, ale každý chápeme, stačí vyplniť, niekto vyplní formulár a niekde netreba vyplniť formulár. Tí čo žiadali vyplnenie formuláru to robili z dôvodu opatrnosti pri verejnom obstarávaní aby ani zámienku nedali špekulantom na zrušenie súťaže. Urobil by si to isté, keby ťa šéf hnal, že ti nesmú zrušiť súťaž. Urobil by si úplne to isté. Vybral by si každú maličkú, maličký kamienok by si opravil. Kľudne im potom na záver odpovedzte. Pán poslanec Baxa.

*Ing. Pavol Baxa, poslanec BSK*

Ďakujem. Nebudem upozorňovať, ja len by som chcel poprosiť, že pozor na takéto chybičky lebo keď sa toho chytí niekto tak to môže byť zlé. Ale ja len chcem upozorniť na jednu vec, že akú treba venovať pozornosť predpokladanej hodnote zákazky? Tuna keď si pozriete na tú časť rekonštrukcia terasy tak sme sa dočítali, že cena projektovej dokumentácie je 19 750eur bez DPH to je ako fajn, to tak vypadá a teraz je otázka, že aký je to podiel, koľko je to percent za 976 000 eur bez DPH to je jeden problém čo ten pomer je veľmi veľmi priaznivý v tomto prípade čo by som chcel oceniť, ale to na čo chcem upozorniť, že pozrite si prečo je dôležité sa venovať BHZtke. Predpokladaná hodnota zákazky 976 000 bez DPH, vysúťažená cena 974 800,76 eur bez DPH. Ja už v tomto zamestnaní som mal možnosť trošku preniknúť hlbšie do toho ako sa oceňuje. Ja by som rád videl ako sa došlo k tej cene súťažnej ak to nebolo robené optimalizáciou, že nakoľko si môžem dovoliť risknúť vzdialiť sa od predpokladanej hodnoty zákazky aby som bol chytrejší ako ostatní a vyhral. Neverím tomu, že je to kalkulované spôsobom, že vytendrujem subdodávateľov, ocením vlastné výkony, nahodím si na to réžiu a nejakú rozumnú mieru zisku a dojdem k tomuto číslu. Preto by som naozaj chcel apelovať, ja to naozaj nechcem kritizovať, ale chcel by som apelovať, venujte sa pozorne BHZke aby ste nedali priestor optimalizovať ponuku BHZke, ale aby ste záujemcov tlačili k tomu, že by mali reálne vytendrované ceny subdodávateľov, ocenenie vlastných výkonov, réžie a aj zisk. Je to dosť veľký rozdiel a to naozaj sa dá ťažko veriť, že toto mi vyšlo cez tendrovanie subdodávateľov. Ďakujem.

*Ing. Pavol Frešo, predseda BSK*

Ďakujem pekne. Ja na to poviem iba dve veci. Venujme sa reálne BHZke a aj v tých prípadoch, ktoré iní kritizovali, že si zoberieme súdneho znalca, zoberieme si ho preto aby sme sa naozaj reálne venovali BHZke a k tým vzťahom so subdodávateľmi, každý kto si prečíta zmluvu, ktorá je veľmi tvrdá práve vo vzťahu k tomu, že nikto neplatí subdodávateľom tak to je presne to, čo je nové v odbore investičných činností, to vás prinúti keď si to pozriete potom vzápätí aj dávať normálnu cenu do tendra. To znamená nepodvádzať pri tej cene a nespoliehať sa, že podsekol som a nejak si to vyriešim dodatkom. István Pomichal.

*Ing. Istvan Pomichal, poslanec BSK*

Nehlásil do informácie akože plnenie Karlova Ves, ja si myslím, že všetko je tam známe, takže berieme to na vedomie. Ja by som mal do rôzneho iný tému. Môžem pokračovať? Ďakujem veľmi pekne. Takže vážení poslanci, vážený pán predseda, dovoľte mi aby som vám tlmočil list obce Malinovo, ktorý súvisí so zámerom využitia kaštieľa v Malinove. Tento list bol na podnet už dlhodobo hľadaného riešenia na využitie kaštieľa v Malinove a po tých aktivitách, ktorá župa veľmi intenzívnym spôsobom rozbehla a hľadala riešenie aj na báze univerzít a urobila krásne stretnutie, kde rôzni študenti prezentovali, že ako by bolo možné využiť ten kaštieľ tak sa zmobilizovalo aj obecné zastupiteľstvo a obec Malinovo. V prvom rade chceli zbierať petície za to, že kaštieľ bude mať také využitie, ktoré pre obec nebude prístupné a zavolali mňa ako poslanca aby sme to nejako zaujali stanovisko, že či tam bude škola, či tam bude nejaká klinika, či tam bude niečo čo ten celý priestor uzavrie na súkromné aktivity a teraz predložili návrh. Ja o tomto návrhu veľa rozprávať nechcem. Tento zámer, ktorý ste všetcia teraz dostali v rôznom, chcel by som aby sme o tom zámere diskutovali. Tento zámer je o tom, že obec Malinovo ponúka návrh na základe toho, že po vysťahovaní strednej školy z priestorov kaštieľa a po intenzívnej práce na rekonštrukcie celého parku sme boli neúspešní a vidia obyvatelia, ktorí tam chodia schátranie celého areálu aj kaštieľa, navrhujú spoluprácu s vlastníkom ako BSK, tým, že riešia problémy s priestormi pre obecný úrad, že by boli ochotní prevziať nejaké správcovstvo nad týmto majetkom, tým, že by prenajali určitú časť na potreby obecného úradu a ďalej rozvíjajú celý ten spôsob, ten zámer, že ako ten projekt bude verejno – prospešný a ako ten projekt bude slúžiť ako kaštieľ Malinovo komunitné spoločenské a verejno -.prospešné centrum tým, že bude to ekonomicky prevádzkovať z vlastných síl a z prenájmu a údržby tých budovy tak, že za pár rokov ten kaštieľ môže byť obnovený a funkčný. Ten materiál máte tu, ja len žiadam pána predsedu a riaditeľa aby sme pozvali ľudí zo zastupiteľstva a starostku obce, tento materiál začali brať vážne a tento zámer aby sa rozpracoval do takej podoby aby vznikol materiál o zámere o ktorom potom v neskoršom období rozhodne zastupiteľstvo. Ďakujem vám veľmi pekne za pozornosť a ďakujem obci Malinovo, že takýmto spôsobom hľadajú riešenie pre nevyužitý majetok obce. Ďakujem. Župy, prepáčte.

*Ing. Pavol Frešo, predseda BSK*

Ďakujem pekne. Anka Zemanová.

*RNDr. Anna Zemanová, poslankyňa BSK*

Ďakujem pekne za slovo. Mne sa tento zámer veľmi páči aby sme postupovali v spolupráci s obcou Malinovo a naozaj odporúčam stretnúť sa s nimi, nájsť spoločné využitie. Viem, že aj my sme mali záujem ako kraj, nejaké archívne priestory a podobne. Je dôležité aby tam bol život, aby to denno denne slúžilo verejným záujmom takže super nápad a má to šancu keď teda takýto myšlienka príde zdola nahor tak poďme do toho, naozaj odporúčam stretnutie so zástupcami obce.

*Ing. Pavol Frešo, predseda BSK*

Ďakujem veľmi pekne. Nech sa páči pán Šramko.

*Ing. Peter Šramko, poslanec BSK*

Ja by som to, najprv poviem, že áno. Chvalabohu že to máme na druhej, István poprosil by som, že jeden deň to dostane župa a ja som presvedčený, že by to malo prejsť nejaké komisie a tak ďalej a potom to tu hodnoťme, čiže neurýchľujme to, berme to ako veľmi pozitívne, silne som za tým, ale neurobme to, že jeden deň dojde a druhý deň to hneď riešme, takže bolo to pekne pomenované ale dajme tomu ten patričný čas. Ďakujem.

*Ing. Pavol Frešo, predseda BSK*

Ďakujem veľmi pekne. Nech sa páči ďalší pán István Pomichal.

*Ing. Istvan Pomichal, poslanec BSK*

Súhlasím pán Šramko, toto malo byť len úvodná informácia, že sa to udialo a samozrejme materiál do komisii do všetkého by malo prejsť len dlho to trvalo pre obec. Oni tiež museli tie svoje orgány osloviť a pochopiť celú myšlienku. Ďakujem.

*Ing. Pavol Frešo, predseda BSK*

Marián Haramia.

*MUDr. Marián Haramia, poslanec BSK*

Ďakujem pekne za slovo. Ešte ku koncu rokovacieho dňa by som sa vrátil naspäť k tej poliklinike Karlova Ves. Ideme zase zrekonštruovať jedno pekné zdravotnícke zariadenie, ktoré slúži občanom Karlovky, ale nielen im. Ale chcel by som trebárs povedať jednu vec, že aj trebárs kolegovi Baxovi, že aj tuto v tejto Karlovke sú všetko neštátni poskytovatelia, áno? Aby sme mali rovnaké metre, že nielen v Malackách to spravuje neštátny poskytovateľ, aj tuto sú všetko neštátni poskytovatelia. Narozdiel od Malaciek sú tam obchody v tej budove, sú tam firmy v tej budove, je tam pošta na terase a keď si predstavíte a zoberiete ten milión eur čo dávame na opravu terasy, ktorá slúži zároveň ako aj parkovisko a ono vstup k pošte a k lekárni tak zoberieme komplex Malaciek na zateplenie tak je to neporovnateľne objem prác a dôležitosti. Ja len toľko ešte na doplnenie.

*Ing. Pavol Frešo, predseda BSK*

Pani poslankyňa Zemanová.

*RNDr. Anna Zemanová, poslankyňa BSK*

Ďakujem pekne pán predseda. Ja tu mám viacero bodov v bode rôzne. Prvá vec, máme tu na stole informácie o plnení uznesení o zmenách sieti škôl a školských zariadení. Som si pozrela ten materiál a vidím tu istú zrejme nezrovnalosť a bola by som rada aby sa vysvetlila táto vec ohľadom Strednej odbornej školy elektrotechnickej kde je uvedené, že prebieha nejaký súdny spor, respektíve, že bolo podané odvolanie proti rozsudku v určení neplatnosti právneho úkonu vlastníckeho práva k pozemkom. Ja mám informácie, že je to už v nejakom inom štádiu a že teda či je pravda toto čo je tu napísané na papieri, alebo tá situácia je iná. Ja som rozprávala cez prestávku s pánom Šarayom, on mi vysvetlil, že už je to v inom štádiu, ale vzhľadom na to, že to tu máme oficiálne ako materiál na stole by som bola rada keby odznela oprava k tejto veci. To je jedna vec. Druhú vec pán predseda chcela by som sa ťa opýtať. Boli sme na rokovaní s pánom ministrom Ersékom vo veci Triblaviny a úpravy diaľnice D1 a kolektorov, kde pán minister spomenul nejaké rozsiahle rokovanie s tebou, že ste mali stretnutie. Chcela by som poprosiť, že či by sa nás mohol informovať čo bolo predmetom tohto stretnutia a aké boli závery z tohto rokovania, vzhľadom na to, že teda pán minister to spomenul a ani ja čo sme boli sme tam poslanci Národnej rady, ale aj z Občianskeho združenia Triblavina sme sa nedozvedeli, že či došlo k nejakým dohodám, postupom, keby si nás mohol informovať. Ešte mám jednu vec, na klube predsedov sme hovorili o istých otázkach ohľadom marketingových aktivít Bratislavskej integrovanej dopravy. Ja by som chcela poprosiť, že či by na najbližšom zastupiteľstve sme mohli dostať kompletnú informáciu o tejto spoločnosti, že aké prostriedky a presne akým účelom tá ktorá spoločnosť je realizovaná. Proste marketingové aktivity pre BIDku. To znamená nielen spoločnosť CN GO, ale aj Big Media a ďalšie marketingové aktivity, ktoré sú robené cez BIDku, keďže sme im poskytovali nejaké prostriedky z titulu, že pomaly nemali na výplaty. No to v podstate by bolo všetko. Ešte som tu mala ohľadom vrakunskej skládky a teda prosby o naozaj o súčinnosť kraja pri riešení tejto, tejto veci, ale už nechcem s týmto bodom zdržiavať, verím, že toto bude predmetom ešte nejakých ďalších rozhovorov. Čiže mám tuná tú Rybničnú, pán predseda Triblavinu a prosbu, že na ďalšom zastupiteľstve by sme dostali informáciu od BIDky ohľadom marketingových aktivít.

*Ing. Pavol Frešo, predseda BSK*

Ďakujem veľmi pekne, takže Rybničnú neviem, to musí tuná riaditeľ úradu povedať a čo sa týka, čo sa týka Erséka a Triblaviny hej? Ja som s ním hovoril ale v tom zmysle, že oni nás informovali, že teda budú rozširovať Seneckú cestu. Ja poviem úplne normálne, otvorene. No škoda že si nezavolal predtým keď, lebo Laco Csáder takisto išiel na dovolenku, ale keď som s ním sedel mi hovoril, že tam viaceré veci viaznu. Ja ti ponúknem jedno podľa mňa normálne riešenie aj pre tých aktivistov aj pre všeckých, hej? Už sme tu mali jednu debatu, teraz nenavrhujem debatu, ale najprv akonáhle príde Laco Csáder, to by možno ešte týždeň malo trvať ako riaditeľ odboru dopravy sadnime si on ako veľmi dobrý odborník v oblasti dopravy a teda povedzme si aj normálne, že normálny insider v tých všetkých veciach stavacích má podľa mňa aj isté zásadné informácie, ktoré by sme mali spolu vedieť. To je prvé. Za druhé samozrejme, no má. Zober kľudne keď si povieme, potom sa dohodneme kto tam všetko bude chcel by som aby sme si to prešli, lebo môj názor, ale v tejto chvíli, ale nie je dosť odborný, chcem aby sme si to naozaj prešli, je že myslím si, že tam dojde k podstatne väčšiemu zdržaniu čohokoľvek ako si teraz vieme predstaviť. To je všetko čo viem teraz k tomu povedať. A chcem aby sme si o tom porozprávali a to čo vám minister sľúbil predpokladám, že vám nesľúbil nejaké záväzné termíny, alebo niečo podobného lebo moje zdroje hovoria, že to nie je také jednoduché. To je všetko. Anka povedz.

*RNDr. Anna Zemanová, poslankyňa BSK*

Pán predseda kľudne po prázdninách keď nejaké pracovné stretnutie, kde si zase povieme aktuálny stav, ja budem len veľmi rada, pretože si myslím, že župa by má nezastupiteľné miesto v celom tomto, v celej tejto kauze a bolo by dobré aby sme vlastne mali všetci korektné informácie navzájom sa teda informovali keďže sme v tom namotaní vlastne celý kraj, ľudia čo tu žijú.

*Ing. Pavol Frešo, predseda BSK*

No aj nechcem byť úplne taký, že nejaký otravný s tým. Ja hovorím, ja si dokonca myslím, že dôvod prečo sa to verejne akože odmieta je o tom debatovať, lebo minulý rok ešte výmeny ešte výmeny na tej NDSke jedna za druhou, šak ste to zažili a teraz si myslím, že iný technický, pobavme sa najprv jak sa, jak dojde, jak budeme mať po prázdninách, akonáhle budeme mať feedback pobavme sa, bude vás to veľmi zaujímať. Vlado Sloboda.

*Ing. Vladimír Sloboda, poslanec BSK*

Ďakujem pekne. Už tu bol spomenutý ten materiál čo sa týka uznesenia číslo 100/2016, ktorý sme riešili ešte v októbri 2016. Mňa konkrétne zaujímalo spájanie škôl Stredná odborná škola dopravná a Stredná priemyselná škola dopravná. Vidím, že sme tu už dostali konkrétne podklady. Priznám, sú trošku rozdielne oproti tomu čo ja mám podklady priamo zo školy, takže to si skôr budem musieť vydiskutovať s pánom Csabayom, že teda ako to tak naozaj je. A prípadne na ďalšom zastupiteľstve možno prípadne tento materiál aj doplniť, lebo stále mi z toho nie je celkom jasné, že ako sa pomestia, ale počkám až na to spoločné stretnutie s pánom Csabayom.

*Ing. Pavol Frešo, predseda BSK*

Kedykoľvek dvere otvorené Vlado. Nech sa páči, pani poslankyňa Pätoprstá.

*Ing.arch.Mgr.Art Elena Pätoprstá, poslankyňa BSK*

Ja mám interpeláciu na pána predsedu BSK. Ide o bezplatné cestovné v iMHD pre zdravotne ťažko postihnuté deti a študentov, ktorí musia dochádzať do Bratislavy alebo do Bratislavského kraja na špecializované školy. Tie špecializované školy sú sústredené v Bratislave a v Košiciach. V Košiciach túto možnosť majú, že majú bezplatné, to znamená že majú električenku bezplatnú, u nás majú ten 50%-tný teda poplatok. Ja vás chcem veľmi pekne poprosiť vzhľadom na to, že je tu petícia študentov z Mokrohájskej, ktorí sa na nás obrátili, že či by to bolo možné urobiť. Samozrejme urobme to teda, zatiaľ to posudzujú poslanci na hlavnom meste, ale predpokladám, že ak sa na niečomu dohodneme, lebo zatiaľ tam je tá vôľa, bude to riešiť aj župa, čiže ja vám dám iba prosbu, alebo teda vás prosím o nejaké vecné ekonomické posúdenie, čiže nechcem už nijaké vyjadrenie možnosti bezplatného cestovného v iMHD čo by to všetko odnášalo. Ten môj prvý odhad je, že to ide asi do 1000 ľudí, ale presný počet by sa dal zistiť z databázy iMHD na električenky študentské, keďže oni túto databázu majú a vedeli by teda to identifikovať ten presný počet. Myslím, že by to nemali byť nejaké veľké počty, ale vzhľadom na tie decká, oni musia hlásiť vlastne viacero električeniek, pretože oni nie sú Bratislavčania, oni musia dochádzať z nejakého mesta, alebo miesta. By im to veľmi pomohlo. Oni majú niekedy naozaj mimoriadne nízke príjmy a oni si vlastne platia internáty v Bratislave kde bývajú a žiaľ tieto školy nie sú v regiónoch, ale sú koncentrované v Bratislave. Čiže mnohé deti napríklad z Bardejova musia dochádzať do Bratislavy najmä deti, ktoré sú, majú zrakové postihnutie. Čiže prosím vás o nejaké posúdenie možností, nechám to trošku aj na vás.

*Ing. Pavol Frešo, predseda BSK*

Ďakujem pekne, Anka Zemanová.

*RNDr. Anna Zemanová, poslankyňa BSK*

Ja by som vás poprosila jednu odpoveď na moju otázku ohľadom opravy formulácie čo sa týka informácie, ktorú máme k Rybničnej a tomu či teda je tam napadnutý rozsudok, alebo nie, alebo v akom štádiu je konanie s pani Káčerovou a s tým druhým pánom.

*Ing. Pavol Frešo, predseda BSK*

No dobre, takže v akom štádiu?

*MUDr.Valerián Potičný MPH riaditeľ Úradu BSK*

Ja odpoviem k tej druhej časti otázky, to je tá pani Káčerová a pozemky Rybničná, urobili sa geometrické zamerania tak, aby sa zámena dala urobiť, ohodnotenie budov, znalecký posudok a v zásade v priebehu nejakých dvoch týždňov ak sa to bude dať celé spárovať by mohol dať, mohol vzniknúť materiál, ktorý by hovoril o vzájomnej zámene a sceľovaní pozemkov a predložený samozrejme na zastupiteľstvo. Ja len chcem upozorniť na jednu vec, že taká ako tento prípad trošku možno asi aj šťastný, že dá sa tam niečo možno zameniť máme tu ďalšie dva. Dve jednom prípade máme normálne súdny proces a v druhom nám ten súdny proces hrozí kde takisto máme postavené budovy našich škôl na súkromných pozemkoch kde nás žalujú za nezákonné obohacovanie sa. Žiadajú od nás buď nájomné, alebo aby sme tie pozemky od neho kúpili takže tým sa budeme musieť zaoberať ale toto je v štádiu, že sa budú dať vyriešiť, v priebehu dvoch týždňov vznikne materiál a ja predpokladám, že na marcové zastupiteľstvo ak sa nič neudeje by mohol byť predložený. To je k rybničnej a vy ste chceli ešte k tej oprave informačného materiálu od Csabaya? K tým školám? Ten súdny spor? Nič? Vybavené? Dobre, ďakujem.

*Ing. Pavol Frešo, predseda BSK*

Ďakujem pekne, pani Zemanová.

*RNDr. Anna Zemanová, poslankyňa BSK*

To znamená, že je v tom materiály chyba a táto veda, že bolo podané odvolanie proti rozsudku, ďalšie pojednávanie nebolo vytýčené už v tejto chvíli nie je pravdivá a je to zrejme nejaká stará informácia.

*Ing. Pavol Frešo, predseda BSK*

No Matúš povedzte, lebo toto ešte taká alternatíva, že naozaj na to nedovidím.

*MUDr.Valerián Potičný MPH riaditeľ Úradu BSK*

Už nie.

JUDr. Matuš Šaray, vedúci Právneho oddelenia

Je právoplatne ukončený a to čo povedal pán riaditeľ je nadväzne na to, že riešime tú zámenu. Tam zostal z predchádzajúcej verzie.

*Ing. Pavol Frešo, predseda BSK*

Dohodnuté, ešte sa tu mal prihlásiť do diskusie pána občana Makytu Pavel, ste tu? Tak musíme dať hlasovať o tom, či môžete vystúpiť. Poprosím prezentujte sa, hlasujte teraz. Čo je to s výsledkom? No kde je výsledok? Výborne. Za bolo 16, 4 nehlasovali z prítomných 20 takže čo? Sme? Nie sme uznášania schopní, takže končím dnešné zasadnutie. Pán Makyta je mi ľúto, nabudúce, takže všetko dobré zatiaľ dovi.